
1. Kun. Vicento formuliaras. 2. Polikarp Girštowt: 
„Pomnik Tadeusza „Juzumowicza“, Tygodnik Ilus- 
trowany“ 1863 m. N207. 3. Stan. Grzebski: „Ks. Ta- 
deusz Juzumowicz“, Tydognik Petersburski, 1851. 
N72. 4. Baltramaičio bibliografija. 5. Vysk. Valančius: 
„Žem. vysk. kunigai, pabausti per 1863 m. maištą“, 
Žinyčia, 1900 m. N1, 23—33p. 6. „K. Estreicher: „Bi- 
bliografia polska“. 7. Žmuidzin: „Polikarp Girštowt“, 
Biesiada Literacka, 1878 m. N 79; Kurier Poranny 
1877m. N228; Tygodnik Illustrowany 1869 N 59. 
8. Kalendarz Domowo Gospodarski na rok 1879; Nak- 
ladem Kelbera. 9. Zbigniew Košciesza: „Ze wspom- 
nien dziennikarza“, Rola 1901 m. N9. 10. Kan. Pr. 
Landsbergio — Antano atminimai. 11. Mano paties 
Vicento atminimai. 12. Onos — Skrodzkelio atminimai. 

Mums yra nebemaža giminių, davusių ne po vieną- 
antrą inteligentą, bet po ištisą jų eilę. Tik, mūsų 
nelaimei, ios nevienokios vertybės tėvynei. Kad prieš 
Pasvalio Vileišių giminę lenkia galvą kiekvienas bent 
kiek apsišvietęs lietuvis: tiek mato jos nuopelnų Lie- 
tuvai; nors dar daugiau kitų būtų davę aukštojo 

mokslo žmonių, iokios nėra ir nepaliks Žymės, nės 
tirpsta svetimose jūrose — Rusijoje, Prancūzijoje ar 
kur kitur. 

Labai įdomi, bet dar mažai teištirta ir be ne jau 
visiškai išnykusi yra inteligentinga Sedos Juzumų 
giminė, davusi du šv. Teologijos Magistrų, Varnių 
Seminarijos profesoriu: kun. Tadą ir kun. Antaną; 
vieną Medicinos Daktarą, Varšuvos Universiteto pro- 
fesorių,  chirurgą Juozapą, prasiminusį Polikarpu 
Girštautu, vieną Žemaičių Kapitulos Garbės Kanau- 
ninką kun. Vicentą ir vieną ūkininką gimtuosiuose 
Rubikuose. Pirmieji keturi vaikų nepaliko; apie 
paskutinijį nieko nežinau. Pažįstu vieną farmaceutą 
Juzumą, bet, rodos, ne iš tos giminės. 


Tikri tai broliai, nors ne vienokiomis pavardėmis: 
namie likęs tebebuvo Juzumas, kunigai ano laiko papra- 
timų buvo „Juzumavičės“, 0 universitetą ėjęs gavo 
net bajoru Girštautu pavirsti. 

Visokios ių buvo pravardės; bet visi iie vienodai, 
nors savotiškai, mylėjo savo Žemaičių tėvynę: kaip 
mokėjo ir tesėjo, jai dirbo ar bent ią garbino. Būdami 
lenkų kultūros, persiėmę lenkų idealogijos, savosios, 
tautinės, žemaitiškos susidaryti netesėjo, kaip Vileišiai; 
bet nesugadintas žemaičių būdas ir instinktas neleido 
visą širdį ir paiėgas svetimiems atiduoti. 


Juzumai įdomūs, kaipo tipai instinktyvai pradėjusių 
svyruoti mūsų senovės inteligentų; prigimtis traukia 
prie gimtojo krašto, kultūra verčia darbuotis arba 
nors simpatizuoti svetimam kraštui. Jie buvo pereigi- 
niai į aiškiai deklaruotus  tautininkus. Vaidino 

dveiopą rolę: vieną viešai antrą sau; iei viešai vaidino 
žemaičiams, tai paslapčiai lenkams, tai širdyje 
žemaičiams. 

Kad tasai dvejopumas būtų buvęs maž-daug lygus 
savo tarpe, būtų kilę sąžineje kolizijų, susidūrimų ir 
persisvėrimų, sąžinės nerimimų, kol galutinai nenu- 
kryps aiškiai kur link. Bet kad viena dalis buvo 
daug viršesnė už antrą, tai ir kovos negalėjo būti. 
Ir mums nėr teisės reikalauti iš ių, kaipo iš inteligentų, 
„Ssusipratimo““. 

Sedos parapijoje surinkti Žinių man nepavyko, nes 
vietinis klebonas nepanorėio man nė atsakyti į laišką. 
Tad prisieina tenkintis tuo, ko esu pats kitur prisi- 
rinkęs iš gyvų Žmonių ar iš literatūros. Jų nebus 
daug; gal ne visa patikrinta. Vis delto ir tai bus 
įdomu būsimiesiems mūsų bibliografams ir Juzumų 
biografams. 


„Vicentas Juzumas 
alias; Wincenty Juzumowicz 


Sumanęs aprašyti visus keturius Juzumus, nuo Vicen- 
to pradedu atsitiktinai. Chronologinai sustatyti negaliu, 
nes, kaip sakiaus, bent metrikų man neduota. Visi 
keturi yra pasižymėję raštijoje; bet ir tame dalyke ių 
laipsniuoti negaliu, kad visų jų darbai yra susipynę 
į sunkiai beišardomą pynę. Vienas bus apmetęs, antras 
ataudęs; vienas metęs-audęs, antras svietui parodęs. 
Ir taip panašiai. 

Tikrą bibliografijos problemą daro Vicento su- 
sipynimas su Tadu. Nuo jų tad ir prisieina pradėti. 

Be to, Vicentą aš pats gavau pažinti; tad ir apibūdinti 
jis man kur-kas lengviau. Kadangi visi jie turėjo 
daugelį giminiškos tapatybės arba nors panašumų, tai 
pirma Vicentą aprašius, bus suprantamesni ir kiti. 

Gerb. Žemaičių Kapitulos Prelatas ir Konsistorijos 
Asesorius kun. Juozapas Skvireckis, mano įprašytas, 
buvo taip geras, išvertė Konsistorijos archyvą ir 
terado vienui vieną dokumentą apie kunigus Juzu- 
mavičes; vadinamąjį formuliaro sąrašą 1880 metų 
tarpe Krakių dekanato kunigų. Štai jisai ištisas: 

„Kun. Vicentas Juozapo sūnus Juzumavičė, Palonų 
filialistas, iš Telšių apskrities valstiečių, 62 metų. 
Mokėsi Kalvarijos ir Telšių pavietinėse mokyklose; 
1839 m. išėjo pentąją klasę; ir Žemaičių Seminari- 
joje nuo 1841—1843 m. Kunigu išvęstas 8 d. biržio 
1843 m. Paskirtas Kvėdarnos bažnyčios vikaru 20 
biržio m. 1843. Konsistorijos paliepimu N 3230. 
Paskirtas Varnių Pasitaisymo Namų prievaizda 
(Smotritel Vornenskago Ispravitelnago Doma) sau- 
sio 8 dieną 1847 m. J. M. Vyskupo paliepimu N 50. 
Paskirtas Kalnūjų filialistu gegužės 6 dieną 1850 
m. Konsistorijos paliepimu N 2450. Paskirtas Liep- 
laukės parapijos administratorium sausio 13 dieną 
1857 m. Konsistorijos paliepimu N 60. Pačiam prašan- 
tis, paliuosuotas nuo administravimo ir paskirtas Pla- 
telių altaristu spalių 12 d 1861 m. Konsistorijos palie- 
pimu N 3504. Perkeltas Palonų filialistu gruodžio 11 d. 
1863 m. J. M. Vyskupo paliepimu N 1840. Štrafuotas 
nebuvo. Algos neima". 


Formuliaras reikštų kun. Vicentą gimus apie 1818 | 


metus. Bet jis nereiškia, kuomet ir ar buvo Žarėnuose 


siižadiūšaias, 


„ASTA MEETA 

ir katruose: yra dveji, kaip stovi vienos knygelės pra- 
kalboje. Nebematome, nė kuomet jis atsidūrė Sen- 


Kun. Vicentas Juzumas 


Varnių medinės bažnyčios klebonu ir pakeltas buvo 
Garbės Kanauninku. 

Stigdamas žinių iš archyvo, papildau ias iš kitur 
gautomis. Dabartinis Sen-Varnių klebonas kun. Stani- 
slovas Janeliūnas man atsiuntė menkutį Šv. P. Mar. 
Aušros Vartų paveikslėlį su dedikacija: „Ksiedzu Win- 
centemu Juzumowiczowi Proboszczowi Wornienskie- 
mu w dzienh Jego instalacii na Kanonika—w dowod 
szczerei i trwalei przyjazni pošwiecil Ksiądz Michal 
Wirszyllo Pleban Wedziagolski — 1884 roku Listo- 
pada 20 dnia“. 

Kada vyskupas M.-L. Paliulionis pakėlė kun. Vicentą 
Garbės Kanauninku, dabar mums aišku. Pasilieka ne- 
aišku, už ką. Tuo tikslu įdomu būtų paskaityti jo dip- 
lomas, kur kai-kurie vyskupai, ir tasai pats Paliulionis, 
(esu skaitęs jo duotą diplomą kanauninkui Styrai), 
motyvuoja išaukštinimą. Nors esti ir komunališkai 
surašomų. 

Senesnieji kunigai, atmenu, mėgdavo pakreitėt ant 
savo vyskupo Valančiaus: 

— Tai jau vyskupo Motiejaus buvo liga, — neskaniai 
atsiliepdavo. — Pastatyk bažnyčią, parašyk (ar iš- 
versk) Žemaitišką knygelę, ir tu — Garbės Kanaunin- 
kas! Titulai—ne pinigai: jais lengva barstyti. Tad 
ir barstė iuos kunigams už jų Žemaitiškumą, dažnai 
pro pirštus žiūrėdamas į jų doros spragas ir būdo 
jeibes... 

Jaunesnieji, tai girdėdami, ieškojo pavyzdžių ir, ge- 
rai nežinodami, įspėdavo kun. Vicentą, kad ir įis iš 
vyskupo Motiejaus yra gavęs savo „(Garbę“, be to—ne 
už savo raštus. Ir kalo iam naują pažeminimą, kaipo 
susižėrusiam Žžarijas svetimomis rankomis. Girdi, bro- 
lis Tadas rašė knygas, brolis Juozas braižė Žemaičių 

Vyskupijos žemėlapį; brolis gi Vicentas ant visų tų 
svetimų darbų padėio savo vardą, nors ne tik apie 
žemėlapių braižymą, bet nė apie literatūros darbus 
nesirūpino ir neturėjo jokio supratimo, — ir garbė 
jam... 

Mano viršiau surašytos žinios sugriauna tą netei- 
singą įtarimą ir bent šiame atsitikime išteisina vysku- 
pą Motiejų. Taip, vyskupas Valančius — ne kaip kiti 
vyskupai! Jis rėmė žemaičių literatūrą, ragino kuni- 
gus rašyti, pamatė, kas ką yra padaręs, nebuvo už tai 
nepagyręs ir neatmokėjęs, jei ne titulais, tai bent ge- 
resnėmis beneficijomis. Jo laikų literatoriai ir veikėjai 
neskurdo ir vargo nevargo. Bet kun. Vicentas Juzu- 
mavičė, nors ant šešerių knygų ir vieno žemėlapio 
turėjo padėies savo vardą, iš vyskupo Motiejaus III 
nesusilaukė malonės. Matome jį tai braukiant labai 
antros eilės parapijų nuošalius, tai visai be vietos 
esant, tai ilgiausiai sėdint ir visiškai menkutėje viete- 
lėie — Palonų filijoje, lyg amžinai visų užmirštą. Sako, 
kaip tik už įtariamą dorą. Nefavorizavo jo nė vysku- 
pijos administratorius vyskupas-sufraganas Beresne- 
vičius (1875 — 1883), iei po tiekos metų vos-vos avan- 
savo į menką,visiškai apgriuvusią Sen-Varnių bažny tėlę. 

Patekės į griūvančią šv. Aleksandro bažnytėlę, kun. 
Vicentas ima betgi, be ne pirmą sykį Der visą savo 
amžių, darbuotis: bažnyčią apmuša lentomis, pataiso 
stogą, išstato bokštą, šventorių aptveria gražiu mūrų, 
nors benificium'ą apleidžia. Pagaliau, susilaukia be ne 
pirmą kartą išvažiavusio vizituoti naujo vyskupo Pa- 
liulionio, užimponuoja jam savo darbštumu aplink 
bažnyčią ir gauna iš jo — Garbę. 

Daugeliui metų pračius, 1397 m., pagaliau, persenęs 
kan. Vicentas atsistatydino ir išėio karšti į savo pa- 
sistatytus ant bažnyčios šemės medinius namus. Vy- 
skupas Paliulionis, siųsdamas į jo vietą jauną kleboną 
Juozą Bylą, pasakė: 

— Nors senis „kostyczny tetryk“, pagerbk jo senat- 
vė, klauskis io patarimų, kad įtiktumei. 

Paklusnus kun. Byla, nuvažiavęs į Varnius, pasiža- 
dėjo senio kanauninko klaustis, klausyti ir susilaukė 
patarimų ... kad paimtų visus io buvusius, aptvirku- 
sius ir niekam nebetikusius tarnus. Klebonui to nepa- 
darius, ir prietelystė su seniu altaristu pasibaigė. 

Tebebūdamas vikaru, nuo žemaičių betariant, kle- 
bonų vaikiu, atseit, bernu, baisiai bijojau, kad netektų 
bernauti kuriam „nedorųjų“ klebonų. Tokių, sunkiai 
sugyvenamų klebonų buvo ir yra gana. Jaunieji juos 
žino atmintinai, nes kits-kitam paskelbia. 

Pirmoioie tokių eilėie stovėjo „Varnių Kanaunin- 
kas“. Kitaip io nevadindavo; kai-kas pavardės gal nė 
neatmindavo. ,,Kostyczny tetryk“, „baisusis senis“ — 
kunigas Vicentas per penkioliką metų vienu savo vardu 
terorizavo jaunuosius kunigus ir net senuosius, kurie 
buvo kaimynai. Bijota io iš tolo, venkta pakliūti jam į 
padėjėjus; pakliuvus gi, rietasi, skųstasi, bylinėtasi pas 
vyskupą ir laidyta liežuviai po visą vyskupiją. 

Garbės Kanauninko vardas, distinktoriumu papuo- 
šta krūtinė, Žiedu pirštas, kun. Vicento sielos nepa- 
kėlė; juoba sutvirtino savymylę, leido juoba mindžioti 
ir mediniu piūklu piauti savo padėjėjus. 

* Apie santykius su parapijonais kalbėti netenka. Jie, 
retkarčiais tesusidurdami su nutolusių nuo Žmonių 


+ 


18 


savo klebonu, gali tam sykiui prieš iį nusilenkti ir 
sunormuoti sugyvenimą su kažinkaip piktu. Kas kita 
tiems kunigams, kurie turi kas dieną, kas valandą 
susidurti. 

Aš pats nesitikėjau pateksiąs į Varnius; vis delto, 
atmindamas juos, jutau bailės ir neišaiškinamo nedrą- 
sumo. Man, demokratingesnės kartos Žmogui, tokie 
senųjų tipai rodės lyg koki keisti tvanų laikų likučiai, 
urviniai, kaip būta urvinių luokių ir net, sako, Žmonių. 

Bet juo baisiau buvau „Varnių Kanauninką“ įsivai- 
zdavęs, juo labiau norėjau iį pamatyti ir pažintį. Tikrai, 
kaip ta bezdžionė Niliaus krokodilą: baisu, o nori ėr- 
zinti. Jei neerzinti, tai įdomu buvo bent pasiteirauti 
šito paskutiniojo mokytų Juzumų giminės Magikano, 
kurių vardai šviečia ant tiekos mokslo ir literatūros 
veikalų lietuvių ir lenkų kalbomis. 

Pagaliau, be ne 1900 metais vienoje dažnų ir ilgų 
savo kelionių tyčia užsukau į Varnius, Užsukau ne- 
drąsiai, sustojau ne pačiame tiksle, ne pas altaristą 
Juzumą, bet pas kleboną Karolį Jaugelį. Pasisakiau, 
ko atvykęs, ir nusiminiau. 

— Veltui vargai ir išsileidei. Vistiek nieko nebus. 
Nieko neišsiteirausi. Bet ir visai nepriims. Jis nieko 
nebepriima ... — Atrėžė kun. Jaugelis. 

Kas bebuvo daryti? Negi grįžti atgal tuščiom ran- 
kom, prakramenus bent dešimts mylių kelio. O ir kliū- 
tys, juo didesnės, iuo pačios verčia jas apgalėti. Tad 
patariamas bent neiti pro didžiąsias duris, nes jos nie- 
kuomet neatsidarančios, pradėjau laužtis į altariją pro 
užpakalines, iš kiemelio. Ilgai niekas neatsiliepė. Pa- 
skui išbrazdėio moteriška ir bailiai, uždususiu balsu, 

nors tai vos buvo pavakarys, apie 7 valandą, ėmė 
klausti: 

— Kas čia? 

— Kunigas, — atsakiau. 

— Ko nori? 

— Tai jau aš pačiam Kanauninkui pasakysiu. 

Valandėlei nutilo. Paskui... pasigirdo čiukšėjimas 
žeme velkamų senų kojų“ ir balsas lenki Ė 

— Kas čia? A 

— Kunigas. v 

— Koks? > 

— Tumas. 

— Iš kur gi? 

— Iš Kulių. 

— Ko nori? 

— Įsileisk, tėve! Aš ne galvažudys, bloga nepada- 
rysiu. Noriu pasikalbėti apie kunigą Tadą. Aš laikra- 
štininkas; noriu kai-ką parašyti. .. 

— Nebėra ko berašyti ... Kas reikėjo, jau visa buvo 
parašyta lenkų laikraščiuose... k 

Vis delto atidarė mažutytę, nuo vėių pataisytą ties 
durimis urkštelę ir įsivedę į siaurą, bet ilgoką valgo- 
mąjį kambarį su apdengtu stalu ir pataisyta vakarine 
arbata. Paprašė sėstis nuo durų; priešais iš antros 
pusės pats atsisėdo. 

Didelis senis, didele galva, stambiu veidu, padribu- 
siais ir ant akių užvirtusiais dideliais antakiais, šiur- 
kščiais, it šeriai, trumpai pakirptas, bet labai tankiais 
ir, dyvai, visai nežilais, rudais plaukais. Jie baisiai 
nepritiko senam, 82 metų, veidui. Geriau įsistebėjęs, 

kaip nenatūraliai suklostyta, lengvai supratai, iog tai 
ne savi plaukai, bet peruka. 

Visai pasenęs, kun. Vicentas sukumpo, galva visai 
nukrito ant krūtinės, kad net smakru rėmėsi; be to, 
nusisuko į dešinę pusę ar tyčia gręžės į šalį. Galva 
sprande visai nesisukiojo, it užmauta ant vieno kieto 
kaulo, kaip kuoka ant lazdos galo. Kreipdamasis į 
moteriškę, leidžiančią arbatą, sukosi visu liemeniu, 
arba visai nesisuko. 

Neiudėjo jokis veido muskulas. Ypač keistos buvo 
nejudančios akys. Kaip įbedė jas, nemirksėdamas, į 
mane, taip ir nebenugrįžo. Nebuvo tai seno Žmogaus 
švino akys ar aptemusios. Ne, ios buvo sveikos, tyros, 
nepaašaravusios; tik šaltos, kaip plienas; tik nieko 
daugiau nereiškiančios, kaip tik piktą įnirtimą ir užkie- 
tėjimą amžinoms dienoms. Taip galėjo Žiūrėti Sacha- 
lino katargoje kankinamas nenuolankus kaukazietis. 
Jautei tą sielą nė prieš ką nenusilenkiant; tad geriau 
prieš ją nusileidus. 

Senis vis Žiūrėjo į mane; į kitus, sako, niekados 
neatsigręždavęs. Pagaliau, pradėjau neberimti, pasi- 
darė nebejauku. Gal tai pasergėięs, ištarė: 

— (Gerk arbatos... 

— Dėkui, atsigersiu! 

— Gal su konjaku? Štai, šitaip, kaip aš. Tai labai 
skanu ir man senam sveika. N., pataisyk man, kaip 
visados. 

Moteriškė iš vieno butelio įpylė į stiklinę arbatinį 
šaukščiuką uogų syvo, iš antro butelio tokį pat Šau- 
kščiuką koniako. Aš nuo tokios homeopatinės dozos 

visiškai atsisakiau. Geriodomas tyrą arbatą, apsipra- 
tau, atsigavau ir ėmiau karštai kalbėti apie Juzuma- 
vičių giminę. 

Senis lyg palinksmėio. Bent akyse atsirado lyg 
kitokios gyvybės kibirkštėlė, nors šiaip jau visas pali- 
ko, it stabas. 

— Tamsta iau senas, kalbėjau. Vargu bau beužsiimsi 
spausdinimu. Ar nepanorėtumei tėvas man tą darbą 
pavesti, jei turi kokių rankraščių? 

— Nieko neturiu. 

— Pasakoja, a. a. brolis Tadas daug rankraščių pa- 
likęs? 3 

— Nieko nepaliko. 

— Tai ar negalėčiau bent ko-nors šiaip jau pasižy- 
mėti Tamstos brolio biografijai? 

Senis patylėjo. 

— Tai ateik rytoj, po Mišių. Dabar jau vėlu. Aš 
anksti einu gulti. Anksti ir keliuos. 4 

Buvo apic aštuntą. Atsisveikinova. Sugrįžau į kle- 
boniją, nežinodamas, ar man džiaugtis, ar pykti. Kle- 
bonas Jaugelis betgi pasveikino mane gero pasisekimo. 

— Tai gudrus esi, kad pradėjai nuo Juzumavičių 
garbės. Jie visi už savo garbę, kaip žydai už interesą. 
Kaip bajorai... 

Senis dar kas dieną tebelaikė Mešias, tik labai 
anksti. Aš nuėjau jau gerais pusryčiais. Manęs laukta. 
Valgomasis stalas buvo švariai nuvalytas. Iš galo 
sėdėjo nuolatinis sekretorius, nūžauga kuprius, švariai, 
miestietiškai apsivilkęs. 

Ir šis žŽmogėnas vaikišku veidu, bailiom akim ir ne- 
kantriomis lūpomis, buvo to-pat stiliaus, kaip ir namų 
savininkas, jo principalas. Prieš kuprainį gulėjo di- 
deliausia našta baltų poperių in 4?, išrašytų taip valiai 
ir kaligrafiškai, kaip, rodos, įoks pavyzdžių taisytojas 
geriau nebesurašytų. 

Sekretorius už poperių šūsties taip-pat Nedėd mas 
sėdėjo, kaip vakar kanauninkas. Dirbti neturėjo ko; 
nebuvo nė rašymo įrankių. Jei tačiau jis čia atkvie- 
stas, tai tik, kad apsakytų svečiui, nieko daugiau. Ir 
sekretorius, nejudėdamas, laukė paliepimų šiurkštaus 
savo komanduotojo. Nesidairė į šalis, neįdomavo nė 
manęs, jam naujo žmogaus. Ar gal tik tokis buvo išsi- 
dirbtas laikymosi būdas, tokis čia etikietas? 

— Parodyk kunigui rankraštį! — Piktai suriko se- 
nis, išeidamas iš kito kambario. 

Kuprius, nesikeldamas nuo kedės, atkišė man | pluo- 
Štą lapelių ir stirnos akim, nemirkčiodamas, įsižiūrėjo. 

Pavarčiau: lenkiškai surašytos visų Žemaičių Vy- 
skupų-Sufraganų biografijos. 

— Negulk ant poperių! da kraštelius užlankstysi! — 
vėl suriko senis, šiurkščiai brūkštelėięs antrą poperių 
pluoštą. Kuprius nervingai, nekantriai vyptelėjo, bet 
tik vienomis lūpomis, akys, kaip ir buvusios, pasiliko 
be reikšmės. 

— O čia kas? Žodis perbrauktas? Gausi iš nauja 
visą lapelį perrašyti. Aš „žydų“ nenoriu... — vėl 
įbedė piktas akis į kuprių. 

Kuprius vėl nervingai vyptelėjo, bet jau plačiau; 
krūptelėjo, bet akim ir vėl nieko neparodė. | 

Ir buvo tasai reginys taip keistas ir nemalonus; jog; 
2 

aš, metęs porą žodelių pateisinimo, pasiskubinau į an- 
trą kambarį, kur matėsi tvarkoje sustatytas nemažas 
knygynas. Kuprius darė įspūdį užkankinto kačiuko: 
tąso jį nedori vaikai už uodegos, už ausų; jis viauksi, 
bet nepabėga. Kodel? Ar kad čia palakti duodama? 
Ne: kad kamuojamas paprato ir tai laiko normaliu 
dalyku. Kam dažnai dantis gelia, tas, sustojus, imąs 
neberimti. Jei būtų reikę parašyti baisi pasaka: „Žo- 
lėtojas ir io tarnas“, būčiau turėjęs tinkamus modelius: 
kanauninką Juzumavičę ir jo sekretorių. (Jis tebėsąs 
gyvas Vaštakių sodžiuje). 

Senis susiėmė į savo rankas visą rankraštį ir, lyg 
nekodamas, kietu, mediniu balsu tarė: 

— Matai, kiek... 

Lyg norėdamas pasakyti: matai, kiek sveria. 

— Ta pat gali rasti šitoje štai Didžiojoje Orgel- 
brando Enciklopedijoje, — pridūrė. 

— Tai kam gi Tamsta visa tai išrašinėjai iš tų kny- 
gų? Enciklopedija neišnyks. Kas panorės ko sužinoti, 
tas ir tenai atras. Be to, ne taip jau daug mūsų gyve- 
nime nusvėrė tie sufraganai, kad apie juos reiktų net 
ištisa knyga rašyti. O gal tai Tamsta buvai, taisant 
šią Enciklopediją, ios bendradarbiu šioms biografijoms 
rašyti? 

— Rašiau, — atsakė dusliai. 

Ir aš nežinojau, ką manyti: ar tikrai jis kitą kart 
buvo lenkų enciklopedijos bendradarbis ir apie sutra- 
ganus rašė, ar tik tyčiojasi iš mano paklausimo. Akys 
nieko nereiškė: taip-pat buvo plieninės. 

Tai mane pradėjo erzinti. Visą atsargumą pametęs, 
ėmiau nebemandagiai, stačiokiškai rietis. 

— Ir kam Tamsta belaikai šitą rankraščių žąsį? 
Juk pasenai, numirsi ir parduos kas žydams silkėms 
vynioti. Duokš geriau man, tai aš į kurį knygyną 
nuvešiu. 

— Neduosiu. Gausi, kai numirsiu. 

— Be ne aš žinosiu, kuomet Tamsta mirsi... 

— Pasisakysiu. : 

— Kad bent į testamentą įrašytumei. 

Tyla. 

— O ką Tamsta gali man parodyti Juzumavičių 
biografijai? Visų pirma, kaip tikrai skamba jūsų pa- 
vartdė? 

— Juzumovičė. 

— Juk aišku, kad ii dirbtinė... Kame iūs gimę 
augę? 

— Sedos parapijoje. 

— Nejaugi sediškiai jus vadina—Juzumoviče? 

— Juzumoviče. 

— Ir seniau, kai Tamsta buvote su broliais maži? 


— Nu, Juzumais. Ale kam tau tai reikia? Ar ne 
tas-pat: Juzumas ir Juzumovičė? 


— Labai ne tas-pat. Dabar mes imame branginti 
senovinę, tikrai gryną lietuviškų pavardžių skambėii- 
mą. Ar Tamsta leisi save raštuose vadinti — Juzumu, 
kaip ir buvo? 

— Ne. Aš — Juzumovičė. Nedrįsk man kraipyti 
pavardės. — Pasigirdo balse pikta gaida iš kažin kur, 
iš gilumos krūtinės; akys vis tebebuvo plieninės. 

Tai man dar labiau nepatiko ir įerzino. 

— Tai kas gi iūs, bajorai? Ir kelintos kartos? 

— Bajorai, kad ir be dokumentų. Turime ir genealo- 
giją. Paimk, antai, iš-pat apatinės lentynos aną lapelį! 
Ne tą! — nekantravo senis, man nesisekant rasti. — | 
Aną, in folio... : 

Rodomo lakšto buvo teprirašyta viena pusė ir ta | 
nepilna. Prasidėjo paprastu visų Žymiųjų bajoriškųių | 
giminių būdu.  Maž-daug šitaip; Juozapas Juzumo- | 
vičė (visų aprašomųjų vyrų tėvas) tarnavo kariuome- 
nėje (služy! woiskowo). Garbingai ir ištikimai ištarna- 
vęs, tiekoje karų buvęs, tiek drąsos parodęs, pilnas | 
nuopelnų Karaliui ir Tėvynei, sugrįžo namo, apsigy- 
veno Rubikuose, vedė NN, susilaukė vaikų... 

Čia, rodos, buvo ir galas: vaikų nebebuvo, nė jų liki- | 
mas nebuvo parodytas. 

— Be ne galėčiau aš tą lapelį pasiimti? 

— Ne. Visa, kai numirsiu, paveldėsi. Jei nori, tai | 
štai apie kun. Tadeušą duosiu nuorašą iš „Tygodnik | 
Illustrowany“ 1863 m. N 207: „Pomnik Tadeusza Ju- | 
zumowicza“. Štai tas tomas. Ieškok. : 

Kol aš suradau rodomą vietą, pasižiūrėjau gana pa- 
prasto kryžiaus neva ant Varnių kapo; kol paskaičiau | 
straipsnį, — senis vėl piktai rieio savo sekretorių, kurs | 
glėbyje poperių niekaip negalėjo rasti to straipsnio : 
nuorašo. i 

— Ne tam... Ne tu... Ė... O, widzisz, durniu, | 
— girdėjosi iš valgomojo kambario. — Žiūrėk, nurašyk | 
1man pačiam antrą kartą. Tik tuojau. Dar užmirši. | 

— Ar teisybė, dar kartą paklausiau: buk a. a. Var- 
nių Seminarijos Inspektorius kun. Tadas palikęs daug 
rankraščių? 2 

— Nieko nepaliko. ž š 

— O tie „Pamokslai, omilijos ir laidotuvių prakal- 
bos“, kuriuos mini biografijos rašytojas? 

— Nieko nevertos. Nepabaigtos. 

Matydamas savo užduotį einant prie galo, aš dar 
labiau įdrįsau ir tiesiog pasidariau nebemandagus. 

— Pasisakyk Tamsta teisybę, nes tai labai svarbu 
bibliografams, ar tikrai Tamsta esi parašęs visas tas 
knygas, ant kurių stovi Tamstos, Vicento, vardas? 

Nebepabaigiau sakyti: „juk visi kunigai sako — 
Tamsta kitų brolių pasisavinęs nuopelnus ...“ 

— Jei parašyta: mano, tai ir mano, — atšovė dar 
šalčiau... 

— Ar negaliu bent jų pavartyti? 

— Aš jų neturiu. . 

— Tai ką-gi, galop, yra Tadas parašęs? 


— Elementorių. 
— Tą mini „Tygodnik“. O daugiau nieko? 
— Nežinau. 


— Bet ir ant kalendoriaus, kurs teko. man matyti, 
stovi Tamstos vardas, o ne Tado — autoriaus ir An- 
tano — neva leidėjo... 

-— Ir aš esu parašęs. Štai. 

Ir veikiai knygyne suradęs, matyt, žinomoje vietoje, 
kaipo mylimą knygą, parodė: „Naujas žiamajtiszkas 
Elementorius su katekizmomis ir ministrantura.  Isz- 
duotas par Kuniga Wincenta Juzumowicze. Wilniuj. 
Spaustuwie A. K. Kirkora. 1864. 64 p.“ i A 

Senis labai juo didžiavosi, kaipo paskutiniu peda- 
gogikos žingsniu: Naujas siliabizavimas! Nors peda- 
gogikos supratimo nekiek ten žymu.  Girdi: subalsės 


susideda iš dviejų, trijų ir keturių literų, žodei iš 
vienos, dvieių, trijų... septynių subalsių. Keli lapeliai. 
Toliau iau eina paprastieii poteriai su „katekizmomis“. 

— O Vidžių Antanas Juzumavičė, kurį mini vysku- 
pas Valančius... 

— Jis vadinosi: Wotonczewski ... 

— Tegu sau... ar taip-pat nieko nepaliko? 

— O ką jis paliks? Ar aš žinau? Ale sakyk tu 
man, koks dabar jūsų užgaidas — viską sena gadinti? | 
Valančius! Koks jis jums „Valančius“, kad jis — | 
Wolonczewski? — Dar sykį apibarė. 

Aš nieko nebeatsakiau. Reikėjo baigti perilgas ir 
persunkus interview. 

— Tamsta sakai, jog parašyta ant knygos Tamstos 
vardas, tai ir reiškia Tamsta ią rašęs. O gi „Mapa 
dyecezyi Žmudzkiei“ nejaugi Tamsta išbraižei? 

— Žemėlapį dirbo Palikarpas. 

— Taigi. O pasirašei Tamsta ..- 

— Aš išleidžiau. 

— Baigiu Tamsta varginęs. Tik dar vieną klausi- 
mą: kas tie buvo Girštautai, kurie Polikarpą įsūniu 
pasidarė? 

— Bajorai. 

— Iš kur, kas, kame gyvena? 

Tyla. 

— Ar nepanorėtumei man apsakyti istoriją, kaip 
Tamstos brolis tapo pavardės žmogum? Kaip pasi- 
dirbo kitus dokumentus, eidamas į gimnaziją ? 

— Jis nesidirbo iokių dokumentų .... 

Ir pasgirdo balse bailės gaida, lyg pačiam tardyto- 
jui klausinėjant. 

— Kogi bebijoti? Juk Polikarpas nebegyvas. Ir gi- 
minės nepaliko. — Ėmiau raminti. Bet kanauninkas 
nieko nebesakė, tursinėjo šen-ten, lyg nusibodęs kalba. 

-— Ką Tamsta paveldėjai Polikarpo? 

— Nieko. Jei nori, štai ir jo nekrologas. Tai ten ir 
atrasi visas žinias. Jei nori, štai ir šitą rankraštį tuo- 
jau atiduosiu. 

Ir idavė man kun. Čarskio būdu aprašytą Žemaičių 
Vyskupiją. Tą rankraštį perilga atidaviau L. Mokslo 
Dr. knygynui. 

Skubotai išsivertęs Polikamų Girštauto nekrologą, 
atsisveikinau su kanauninku-mamutu. Palydėięs iki 
durų, dar sykį iškišė galvą ir burbtelėio: 

— Ale žiūrėk, jei ką rašysi, pavardės negadink! 
Koks aš „Juzumas“, kad aš Juzumowicze ... 

— Gerai, gerai, Tėve! Ką begadinsi, kad jau seniai 
pagadinta? — Pajuokavau, atsitolindamas. 

Ir išsinešiau galvoje Juzumų dalykus, kaip ir pirma, 
ne atskirų Žinių kekėje, tik sulipusius į kūlę, kaip ana- 
naso grūdus. 

Man ir iki šiol keista, kodel kanauninkas Vicentas, 
jei buvo tikras rimtų teologijos knygų autorius, tomis 
knygomis nesigyrė, nesididžiavo ir net ių neturėjo? 
Kodel tesigyrė, ir tai mielu noru, vienu netikusiu Ele- 
mentorium? Be ne atsirūgsta literatinės vagystės, pla- 
giato nuodėmė? Kaip sau norite, ei tai tiesa, negražu, 
kai brolis brolį, kad ir mirusį, nuskriaudžia, kai miru- 
sio nuopelnais ir net jo inteligencija pasipuošia. Ilgai- 
niui gali tai pavirsti visai nemaloniu sąžinei dalyku. 

Visai kas kita savas darbas. 


Elementorius buvo menkas. Tai tiesa. Bet geresnių 
nė nebuvo. Visos Lietuvos vaikai mokėsi siliabizuoti: 
hla, fla, chla, chrza ir t.t. Ir Juzumo darbelis ilgai 
tarnavo Lietuvai, ypač padidėjusios kontrafakcijos lai- 
kais. 1872 metais jis išleistas: „Del mažų vaikelių. 
Išdūtas K. W. Juzumowiczes, 46 p. Kaštu kun. dziak. 
Zab.(ermann'o), spaust. Reyl ir S. Tilžėje“. Ir vėl, 
bent kiek padidintą, nuo 49 p. Paskui ir vėl padidintą, 
jau nuo 58 p. Pagaliau dar kartą išspausdintą net 1892 
metais. 

Kiek dešimtų tūkstančių to elementoriaus atkeliavo 
į Didžiąją Lietuvą iš Mažosios, tegalėtų mums pasa- 
kyti A. Jonas Zanavykutis savo „Suskaitoje arba 
statistikoje visų lietuviškų knygų atspaustų Prustise 
nt 1864 metų iki pabaigai 1896 metų“. 

Už tai kun. Vicentui Juzumui, tegu sau jis būtų 
kažin kaip keistas ir kažin kaip antipatingas, pridera 
vietelė mūsų tautos kultūros istorijoje. Vis delto is 
švietė, kaip mokėdamas ir tesėdamas. 

Ir dar vienas taip-pat kuone visiškai neabejotinas 
kun. Vicento veikalėlis ilgus metus garsino io pavardę 
ir krovė jam nuopelnus tautai, tai neseniai dar užmiršta 
labai populeri „Dzidoriaus-artojo knygelė“: Szwentas 
Izidorius artojas. Kningele diel žinios ir naudos artoju 
žemajtiszkaj iszrasze Wincentas Juzumo wicze kunigas 
Kalnuju.  Wilniuje.  Kasztu ir spaustuwi Jozapa 
Zawadzkia 80 p.“ 


Nieko ten apie tą Ispanų Šventąjį-valstietį nėra. Šv. 
Dzidaro vardu tepasinaudota aprašymui, kaip bet 

koks vargdienis artojas turi kasdieną elgtis ir dorintis. 
Gyvenimo tvarka ir viskas čia surašyta, įsižiūrėjus į 
žemaičius, o ne į ispanus.  Surašyta nuobodžiai, be 
jokio poezijos pakilimo, net be jokios talento kibirkšties. 
Vis delto geresnių veikalų neturint, „Dzidoriaus-artojo 
knygelė“ buvo sodžiuose skaitoma ir skaitoma greta 
Ivinskio „Genovaitės“. 

Tuo, man rodos, ir tereiktų vainikuoti Vicentą Ju- 
zumą, kaipo lietuvių knygų rašytoją. 

Mirus, jo knygyną atpirko kun. Vic. Baltrušaitis. Gal 
ką ir giminaitis kun. Nik. Petkus, dabar esąs Brooklyne, 
paveldėjo. Užmiršau jį paklausti. 


Tadas Juzumas 
alias: Tadeusz Juzumowicz 


Baltramaitis, minėdamas kun. Tado nekrologą, sako 
Tadas Juzumas esąs gimęs 1810 m., o miręs 2 d. biržio 
1851. Sako nekrologas esąs ir „Pamietnik Religiino 
Moralny“ 1853 m. XXVIII, p. 569. Per kelius kartus 
išvartęs pilną komplektą to „Pamigtniko“ Žemaičių 
Seminarijos knygyne aš, drauge su pačiu knygininku 
prelatu Skvirecku, neradova iįokios, nė mažiausios 
žinutės. Šis faktas leidžia paabejoti ir pirmuoju šal- 
tiniu, tariamuoju 1851 metų laikraščiu, kur turėjęs būti 
Grzebskio raštas: „,Tygodnik Illustrowany“ sako kun. 
Tadas miręs 2 d. biržio 1854 metų. Tokių paklaidų 
Baltramaičiui atsitinka daug. Ir Tado gimimo metai 
„Tyg. III.“ parodyta kitoki, 1809. 

Siaip ar taip, kunigų, kurie būtų buvę Varniuose 
inspektoriaus Tado Juzumo mokiniai, tur būt, visai 

nebėra gyvų. Bet prieš 25 metus kun. Tado atminimai 
tebebuvo labai gyvi tarp ėjusių Varnių Seminariją prieš 
lenkmetį. 

Iš ių pasakojimų aš įsivaizdavau kun. Tadą kaipo 
žmogų ramų, nekalbų, tylų, labai autoritetingą auklė- 
įamai jaunuomenei; net baisų jai. Kun. Tadas buvęs 
asketa, kaip pridera dvasinės jaunuomenės auklėtojui, 
o visą atliekamą laiką gaišęs, berašydamas žemaitiškas 
knygas. Ir likę tų rankraščių daugybė, nes, gyvas, 
nieko pats neišspausdinęs. Ypač apie paliktus ran- 
kraščius ilgai ir tvirtai laikėsi tradicija, leidusi kal- 
tinti kun.  Vicentą plagiatorium. 

Ką mes turime tiems visiems dalykams išpainioti, 
kokių šaltinių? Gangreit vieną, aname minėtame 
„Tyg. III.“ paduotą be parašo kun. Tado biografiją, 
kurios autorium Baltramaitis deda Polikarpą Girštautą 
ir, rodos, neklysta. Šitas šaltinis brangus kaipo vie- 
natijis, duodąs nusitverti bent vieno aiškaus galo: ten 
parodytas vienas veikalėlis, kaipo tikrai kun. Tado 
parašytas. Palygindami jį su kitais, mes jau drąsiai 
galime spręsti ir apie kitų veikalų autorių. 

Jei ta biografija taip svarbi, tai išsiverskime ją sau 
ištisai. Štai ji. 

„Žemaičiai, ta šventa, pienu ir medum plaukianti 
žemelė, dar maža mums žinoma. Žemaičiai, tie žmonės 
labiau. minties ir veiksmo, neg žodžio ir plunksnos, ne- 
sirūpindami, ar kada nors kas skelbs ių garbę, nuolat 
grūmės, gyventi ar mirti, su Kryžeiviais. Kraujo upeliais 
rašydami savo veikalus, pavedė juos gimtosioms 
upėms ir nepaliestiems miškams ateinančioms kartoms 
liudyti skaisčią riterišką jų praeitį. Žemaičiai sta- 


bameldžiai, nuolat remdamiesi su priešininku, kiekvieną 
pėdą žemės pašventė savo krauju. Žemaičiai krikščio- 
nys, nors kitokiose sąlygose savo praeitimi ir gar- 
bindami protėvių paminklus, naujais atminimais įuos 
padaugino. Maža kas tai žinojo, nes aptilę žemaičiai, 
patys nekišdami nosies į kitus, nemeiliai ir kitus pas 
save priėmė. Tečiau čia tvaksėjo didžios širdys, buvo 
nepaprastų Žmonių, kurie savo srityje be garso 
darbuodamiesi, tėvų Žemėje ir laidoiosi. Tokiuo būdu 
Žemaičiai yra kuone nežinoma žemė, ir mūsų Žinių 
tiek, kiek kits kitą pakartojame, iog tai gražus ir 
dailus kraštas, Žmonės drąsūs, gabūs ir dori. Maža 
kas mūsų yra prisiklausęs liūdnų ių dainelių, pa- 
sižiūrėięs į gelmę ių dvasios, ištyręs jų būdą; dar 
mažiau tokių, kurie patys būtų aplankę šventąsias 
Žemaičių vietas, apibėgę puikius Nevėžio, Dubysos, 
Šventosios, Nemuno krantus. 

Kitiems palikdamas ištyrimą Žemaičių dvasios ir 
paminklų, čia ketinu paduoti kelius gyvenimo ruožus 
vyro, kurs veikliausia keldamas gimtosios šalies 
švietimą, buvo stulpu vienatinės aukštesnės Žemai- 
čiuose kunigų mokslo įstaigos. 

Tas vyras tai a.a. Tadas Juzumas. 

Kad geriau suprastume nuopelnus to neužmirštamo 
kunigo ir pažintume io veikimo būdą, įsižiūrėkime į 
tą sriti, kur iis visą savo amžių darbavosi Žmonių 
naudai ir savo garbei. 

Žemaičiai krikščionių tikėjimą priėmė 1414 metais, 
o jau 1417 metais Varniuose (?*) buvo įsteigta 


*) Iš pradžių Medininkuose. K. J. T. 

vyskupija, kurią Popiežius Martynas I 1421 metais 
patvirtino. Kunigai Žemaičių vyskupijai iš. pradžių 
mokėsi Vilniuje; nuo 1587 m. pasirodo Varniuose 
jėzavitai, gavę teisę mokyti įaunuomenę; tai ir daro iki 
1610 metų. Nuo 1622 metų įėzavitų vedamą seminariją 
randame Kražiuose; 1741 m. auklėjimas dvasinės 
jaunuomenės buvo pavestas Pijorų ordenui; bet nuo 
1751 m. vėl juos moko įėzavitai iki pat savo puolimo. 
1774 m. juos pakeitė Misionoriai ir tik juos pašalinus 
1842 metais atsiranda pasaulinių kunigų profesorių. 
1845 m. seminarijos buvo paimtos iš vyskupų valdžios 
ir pavestos valdyti kunigų akademijai Petrapilyje; 
tačiau 1849 m. ios sugrąžintos atgal vyskupams, kurie 
ir valdo iki šiol. Tokiuo būdu Varnių miestas, bū- 
damas vyskupų sostinė, drauge buvo ir vyriausia 
mokslo ir švietimo vieta visiems kunigams. Šalia 
pasaulinių kunigų atsirado visokių ordenų: įėzavitų, 
pijorų, bernardinų, domininkonų, karmelitų ir kitų. 
Vieni ir kiti ėmė prie bažnyčių steigti mokyklas. Taip, 
1507 m. randame Tauragėje pirmąją Žemaičiuose 
mokyklą, antrą Joniškyje (1523 m.), o trečią Jurbarke 
1557 m. Garsesnės mokyklos buvo: Kražiuose, 
Kėdainiuose, Raseiniuose ir Kalvarijoje. 

Šiose tad aplinkybėse atsirado Juzumas profesoriumi 
vyskupijos seminarijoje ir pamokslininku Žemaičių 
Katedroje; kiek gi tame užsiėmime buvo naudingas, 
įsitikinsime iš trumpo čia duodamo gyvenimo 
aprašymo. 1 

Tadas Juzumas gimė Žemaičiuose Rubikų sodžiuje 
1809 metais. Pradžios mokslo gavęs tėvų namuose, 
paskui mokėsi parapinėje Sedos mokykloje; iš čia 

nusikėlė į Kalvarijos gimnaziją. Ta mokykla nuo 
1644 m. buvo parapinės vardu, 1803 m. perkeista į 
keturių klasių, 1818 m. į šešių klasių, o 1825 m. pakelta 
į gimnaziją. Ši mokykla nuo senovės pasižymėjo geru 
mokytojų surinkimu ir jau turėio savo mokslo tradiciją. 
Juzumas, gimęs labai gabus ir puikiausiais sielos 
privalumais, gerai eidamas visuose moksluose, ypa- 
tingai buvo atsidėjęs gimtajai senovinei literatūrai ir 
veikiai įgijo visų mokytojų malonę. Išėjęs gimnaziją 
1829 metais, pasirinko kunigų luomą, įstodamas į 
Varnių seminariją Žemaičiuose. Mokytojai tuo laiku 
buvo Misionoriai. Išėjęs mokslą dar neturėdamas 
metų, reikalaujamų įsišvenčiant kunigu, Juzumas ėmė 
mokytojauti parapinėje Sedos mokykloje, ten tad, kur 
vaikas tebedūdamas, pats mokėsi. Įsišventęs kunigu, 
baigti mokytis nuvyko į vyriausiąją seminariją Vilniuje 
(b. teologijos skyrių prie universiteto), kame gražiai 
išėjęs mokslą, gavo teologijos magistro laipsnį. Ši 
aukštoji mokslo įstaiga turėjo rinktinių protesorių, 
kurie mokėjo įkvėpti savo mokiniams mokslo ir įo 
derinimą gyvenimu. Čia tad gausiai įgijęs Žinių, 
išsidirbęs karakterį ir apsišvietęs galvą, be to, gerą 
širdį turėdamas, 1838 metais buvo vyskupo kūni- 
gaikščio Gedraičio pašauktas katedros pamokslininku 
ir seminarijos profesorium. 

Čia tad prasideda viešasis Juzumo gyvenimas, 
pilnas mokslo ir uolumo; atsirado sykiu pamokslininko 
sakykloje ir profesoriaus katedroje, dviejose vietose, 
kame ir savo sugebėjimą gali parodyti ir tikros naudos 
padaryti. Juzumas nė valandos neilsėjosi; jaunu 
karštumu, iškalbingai skelbė Dievo žodį, o mokinių 

protuose Žadino norą ir diegė sveiko mokslo sėklą. 
Todel veikiai jį pradėjo įaunuomenė gerbti ir mylėti. 

Pirmasis Juzumo veikimo žingsnis buvo įsteigimas 
konvikto, kur būtų papildomos žinios ruoštis kunigu. 
Mokė patsai Juzumas paprastu talentu ir io mokiniai, 
vadinami aspirantais ar latyninkais, metus ar dvejus 
pasimokę, buvo priimami į seminariją. 

Maža įstaigėlė greitai pavirto „didele ir davė puikių 
vaisių. Juzumas gyvu žodžiu darydamas įtakos savo 
mokiniams, ketina per juos paskui veikti visoje 
vyskupijoje. Tas gražus sumanymas įvyko. Antrasis 
Lenčicos sinodas įsakė, kad prie visų parapinių 
bažnyčių būtų įsteigtos mokyklos. Tai vykindamas, 
Juzumas troško, kad visuose Žemaičiuose nebūtų 
sodiečio, kurs nemokėtų paskaityti. Tuo tikslu įkal- 
binėio dvasinei jaunuomenei, kad steigtų mokyklų, 
kurios žadino žmonių norą mokytis ir šimtus tūkstančių 
knygelių doros ir religijos turinio išplatino po 
vyskupiją. To darbo buvo toks malonus vaisius, jog 
greitu laiku visose Žemaičių bažnyčiose abiejų lyčių 
žmonės meldėsi iš knygų. Tai buvo labai svarbus 
darbas, nes šviesai išsiplėtojus tarp Žmonių, atsirado 
ir nusiturėjimas, kurs taip iškalbingai liudija apie 
užgrūdijimą sielų ir tvirtumą būdo. 

1842 m. misionorių-profesorių vietą seminarijoje 
užėmė pasauliniai kunigai. Pirmuoju tokiuo pro- 
fesorium nuo 1838 m. buvo Juzumas. Tiktai paskui 
atvyko nauji darbininkai, Praniauskis ir Kulvinskis, 
žmonės gabūs ir mokslui atsidėję. 

1845 m. akademijai tvarkant seminariją, iš senųjų 
profesorių beliko vienas Juzumas teologiios moralinės 

filosofijos mokytoju ir mokyklos inspektorium. Šalia 
savęs jau turėjo buvusius saVo mokinius, akademijos 
augintinius. 

Nuolat dirbdamas pasižymėtu krypsniu, Juzumas 
drauge su profesorium Račkauskiu išleido 1846 metais 
„Seną Auksą Altorių“, liaudžiai maldų knygą; „senas 
auksa Altorius arba surinkymas iwajriu maldų yr 
giesmiun.  Diewobaymingam katalykuy wysokiusy 
atsyejimunsy. reykalingų parweyzetas yr su pri- 
dieimu trumpa pamokima apey Sakrameta pakutos S.yr 
nekuriun reykalingesniu maldų yr giesmiun ysz nauja 
spaustuwien paduotas Wilniuie. Kasztu ir Spaustuwy A. 
Dworcziaus yr M. Romma. 526 p. ir 6 p. 1848 m. 1849, 
1850, 1851, 1852, 1853, 1854, 1856, 1858, 1859, 1860, 
1861, 1863, 1864, 1871, 1876, 1879. Visai mažomis 
atamainomis, visokiose spaustuvėse net rusų raidėmis; 
be to, parašė „Elementorių“ sodžių mokykloms mokytis 
skaityti, kurį vėliau, jau autoriui mirus, brolis Antanas 
pasirūpino išspausdinti. Dar liko rankraščiuose: pa- 
mokslai, omilijos ir laidojimo kalbos; jų viena, mirus 
vyskupui Gedraičiui pasakyta, buvo plačiai pagar- 
sėjusi. 

Nuolat ir taip įvairiai darbuodamasis, Juzumas 
ilsėjosi per vakacijas tėvų namuose, kuriuos guodė ir 
šelpė. Kas metai Rubikai, paprastai tylūs, per liepos 
mėnesį gaudavo naujos gyvybės; čia ne viena naudinga 
mintis atsirado, ne vienas susidarė sumanymas. Čia 
sakysime, kilo sumanymas leisti laikraštį žemaičių 
kalba. 

Taip ėjo metai tyliai ir ramiai. Apveizda laimino 
naudingą darbą. Bet silpnėjo viekas ir aplankė ne- 


Tado Juzumo paminklas 


tikėta liga, kuri įį ir palaužė. Sirgo ilgai, visai mainy- 
damasis. Varniai ir vyskupija ilgai sekė, svyruodama 
tarp vilties ir nuliūdimo, kaip eina liga, melsdami 
Dievą. Tačiau viskas buvo veltui: 2 d. birželio m. 
1854 m. Dievas pašaukė iį į savo amžinąją garbę. 


Sunkus tai nuostolis; su juo nuvirto tvirčiausias 
seminarijos stulpas, vyskupijos grazna ir jautrus 
žmonių prietelius. Miestas apsidengė gedulu, 0 
paprastai ramios gatvės pritvino tūkstančių Žmonių 
visų tikėjimų, lydint jį į amžinojo atilsio vietą parapijos 
kapuose, kur dėkinga jaunuomenė pastatė iam, kaipo 
savo mokytojui, čia atmušamą paminklą. Nuo pat 
įkūrimo seminarijos tai pirmas viešas paminklas. Tad 
gana reiškia tikrus nuopelnus ir retą Juzumavičės 
dorybę“. 

Sulenkėięs brolis, kaip įmanydamas, poetizuoja 
smarkiai dirbusį tėvynei savo vyresnįjį brolį. Daugelyje 
vietų jis regimai perdeda. Ypač, kai rašo taip, lyg 
vienas kun. Tadas išmokinęs Žemaičius skaityti. Bet ir 
tasai perdėjimas mums. svarbus, -kaipo parodytojas, 
iog kun. Tado, iš tikro, smarkiai darbuotasi raštijoje, 
jei ne spaudoje. Taip smarkiai, kad studentui Poli- 
karpui, o paskui ir tik-ką iškeptam medicinos daktarui, 
iš šalies Žiūrint, tikrai imponuota. 

Gaila "betgi, kad Polikarpas arčiau nepaįdomavo, 
arčiau neįkišo nosies į vyresniojo brolio raštus ir ne- 
pasižiūrėjo, kokie gi įie yra. Tad būtų galėjęs pasakyti, 
ir kokie liko, mirus gana jaunam, vos 45 metų 
rašytoju. Pasauliniam inteligentui rodės, „Katedros 
pamokslininkas“ visupirma turėio rašyti ,,pamokslus, 

omilijas ir laidojimo kalbas“, kaip tai dedama ant | 
viršelio panašių spausdintų knygų. | 

Dabar mums, kad ir iš toliau, aiškiau matyti kun. 
Tadą rašius ne pamokslus, o teologiją negudriai loty- 
niškai temokantiems savo auklėtiniams. Teologijos 
tezis jis pakeitė klausimais, o savo trumpą išdėstymą 
pavadino atsakymais. 

Giriamasai Elementorius buvo kur-kas menkesnės 
vertės, neg vėlyvesnis, taip netikęs kun. Vicento. Ant 
dvieių puslapėlių buvo a-b-c, ant kitų dviejų — siliabi- | 
zavimas. Tai ir viskas. Sekė gi platus nuo 49 p. 
"Išguldymas vieros krikščioniškos, ką kiekvienas kata- 
likas tur Žinoti, mokėti ir kiek galėdamas išmanyti po 
grieku; ko Žmogus tur saugotis ir ką daryti del 
apturėjimo išganymo dūšios ir Kaip tur Katalikas 
prastą ir šventą dieną parleisti ant garbės Dievo“: - 

Ką tasai „Išguldymas“ turėjo bendra su pradžia- 
moksliu? Ir aklam tai aišku, iog tai iš kitur atplėštas 
mokslo gabalas, kuriam tik priedas prisegtas a-b-c. 
Imdami į rankas kitas tris neva kun. Vicento parašytas 
tos-pat rūšies knygas, mes lengvai pasergstame tarp 
visų keturių tą pačią turinio tapatybę ir ryšį: vienas 
veikalas—tąsa antro, antras trečio ir t.t. 2) „Išguldymas 
prisakymų Viešpaties Dievo ir Bažnyčios Šventos“, 
gryno teksto 183 p.; 3) „Nusidėjėlių ir ligonių Sakra- 
mentai: Pakūta, atlaidai, Švenčiausis Sakramėntas, 
Patepimas šv. Alieium, atkvietimas kunigo į ligonį“, | 
gryno teksto 204 p.; ir 4) "Išguldymas dalykų tikėjimo | 
š. Rymo-Katalikiško: apie Dievą, sutvėrimą, nupuo- 
limą, atpirkimą, Bažnyčią ir paskučiausius dalykus“, ; 
gryno teksto 230 p. 


35 


Visos tos keturios knygos, drauge nuo 650 puslapių 
aiškiai sudaro pilną teologijos kursą, tik kaip vienai 
daliai duotas vardas: Elementorius, taip antrai — 
Gyvenimas žmogaus krikščionies, trečiai—Paskutinė 
valanda gyvenimo Žmogaus ant šio svieto ir ketvirtai 
— Aplankymas parakvijos per ios kleboną. 

Tad nebebiiodomi teisybei nusidėsią griežtai pasaky- 
sime: jei viena dalis neabejotinai parašyta „moralinės 
teologijos ir filosofijos profesoriaus“ kun. Tado, tad 
neabejotinai ir kitos trys įo parašytos. 

Kaipo mokytas specialistas, kaipo praktikas vedėjas 
„konvikto, kur papildomos žinios ruoštis kunigu“, kun. 
Tadas tesėio ir turėjo parūpinti taip platų katekizmą- 
teologiją. Bet ioks parapijos klebonas nei imsis rašyti 
ilgiausias, nuo 200 pusl. knygas per klausimus ir at- 
sakymus, nei būtų buvę senso: io Žmonės nebūtų tesėję 
perskaityti, kaip niekas netesi ištisai perskaityti, saky- 
sime, uždavinių rinkinio. Tai tas tedaro, kurs turi 
mokytis, nežiūrėdamas, kad nuobodu. Gražiai tai reiš- 
kia anų visų knygelių egzemplioriai sučiurusiais vir- 
šais, bet nėmaž nevartytais viduriais. 

Štai pilnieji vardai tų, dabar sakykime: kun. Tado 
Juzumo parašytų knygų ar vienos knygos keturiomis 
dalimis: 

1. Didesis elementorius ir katakizmas arba trumpas 
mokslas wieros krikszczioniszkos paraszitas par kun. 
Tadeusza Juzumowicze inspektoriu Warniu siminarios, 
Wilniuje. Spaustuwieje Juzupa Zawadzkie 1855 me- 
tuose. 64 p. 

Imprimatur. Datum Wornis 1854 anno mensis No- 

vembris 30 die. Episcopus Telsensis seu Samogitiensis 
Mathias Wolonczewski. 

Cenzūros parašas 1 bal. 1855 m. 

Antras stereotipis leidimas 1860 m. 

2. Paskutini Walanda giwenima Žmogaus ant szio 
swieto diel naudos kaip ligoniu teip ir sweiku Žemaij- 
tiszkai parasze Kunigas Wincentas Juzumowicze. Wil- 
niuj. Spaustuwieie Juzapa Zawadzkia. 1856 m: 210 p. 


Imprimatur. Datum Wornis 1854 Mensis Decembris 
31 d. M. W. 


3. Aplankimas parakwijos par ios Klebona arba 
iszguldimas daliku tikiejima S. Rima-Katalikiszka. 
Žiamaitiszkaį paraszitas par Kuniga Wincenta Juzu- 
mowicze. Wilniuj. Spaustuwieie ir kasztu Juozapa 
Zawadzkia 1860, 236 p. 

Imprimatur. Wornie 1859 r. grudnia 23 dnia Macieį | 
Wolonczewski. 

Įžangoie: Rašiau Leplaukie 1859 m. 
4. Giwenimas žmogaus krikszczionies arba iszguldi- 
mas prisakimu Wieszpaties Diewa ir Bažniczios | 
Szwentos žiamaitiszkai paraszitas par Kunega Win- | 
centa  Juzumowicze.  Wilniuje  Spaustuwie Juzapa | 

Zawadzki. 1861. 191 p. 

Kun. Vicento tame darbe tėra nevykęs pakrikštijimas, 
vienos įžangėlės parašymas ir įteikimas Zawadzkiui | 
spausdinti. Vis delto Vicento darbų daugiau yra para- 
gavusi Lietuva, neg mokyto gudragalvio kun. Tado, 
kad ir tiek daug iis yra mūsų dvasinei literatūrai 
padirbėjęs. 

Antanas Juzumas 
alias: Antoni Juzumowicz 


Garbės Kanauninkas Surviliškio klebonas kunigas 
Pranciškus Landsbergis rašo man, kun. Antanas 
Juzumavičė 1854 m. buvęs Varnių seminarijos pro- 
iesorium; paskui ėjęs pareigas Zarasų dekano, būda- 
mas Vidžių klebonu. Čia jį užtikęs nelaimingasis lenk- 
metis. 


Kun. Vicentas gal bent kiek didžiavosi, jogei jo tėvas 
Juozapas — „služyl wojįskowo“. Tačiau prasidėjus 
politikos manifestacijoms, pasitraukė 1861 m. iš Liep- 
laukės klebonų į Platelių nuošalį. Jei tai buvo tikrai 
„pačiam prašantis“, tai jo turėta labai gera uoslė: kas 
tik vėliau klebonavo, turėjo šiaip ar taip dalyvauti 
maište ir žūti. Lygiai už dveių metų, kai politikos 
audra nutilo, jisai ir vėl atsirado nors puskleboniu. 
Kaip pavyko ;1u0o maišto išsisukti profesoriui Polikar- 
pui, to nežinome. Gana, kad jisai nebuvo įtartas, nei 
baustas, nei suimtas, nei išsiųstas. 


Nemažiau brangino savo sveikatėlę ir trečiasis brolis 
Antanas. Tačiau bent iam, bent vienam iš kelių giminės 
inteligentų, teko žūti auka lenkų bepročiavimo. Šalto 
kraujo ir tiesioginių savo pareigų žiūrėjimo būta per- 
maža. Nelaimė moka užeiti ir iš netyčių. Gi ir užėjo. 


Guduose, tad ir Vidžiuose, ir dabar tebėra paprotys 
per didžiąsias šventes krauti ant altorių atnašas — 
kepalus duonos: didesnius ir mažesnius, geresnės ir 
prastesnės; destis, kokią patys valgo, kieno kokie 
turtai. Tai pačių pirmujų krikščionių paprotys, kada iš 

tų duonų kunigas dalį imdavos šv. Mišių aukai, o 
likusią, tiktai pašvęstą, ne konsekruotą susilaužydavo 
tarp savęs susirinkę aukos darytų. Kadangi dabar šv. 
Mišių aukai kepama tam tikros plotkelės ir katalikuose 
Šiaip-iau duona nebešvenčiama, tai visos tos gausios 
gudų atnašos atitenka klebonijai ir špitolei. Ir esą tos 
duonos taip daug, kad džiovintų sausainių pripilą pilną 
svirną ir paskui jais per visus metus šerią gyvulius. 

Kilus maištui, daugeliui kilęs ir badas. Sako, sena- 
tikiai atėję į kleboną Antaną Juzumavičę ir pareikalavę 
ar tik paprašę kelių maišų tų sausainių. Klebonas 
uedavęs. Sunku atspėti, kodel. Nejaugi skundėdamas 
tokio pigaus daikto? (Gal bijodamas sukilėlių? 

Nekokių gi tebūta ekspropriatorių, įei klebonas pli- 
kom rankom tesėjo įuos išvaryti iš namų, o tie temo- 
kėjo gražoti įskundimu. Gi ir įskundę vyriausybei, buk 
klebonas tų sausainių davęs sukilėliams ar visą san- 
krovą turįs iiems. Anot kitų, skundę, kad tik batus 
tedavęs maištininkui. 

Šiaip ar taip buvo, gana, kad vyresnybė kleboną 
Antaną suėmė, kaip maišto šelpėią, o Muraviovas 
pareikalavo, kad iam pačiam pasiteisintų. Atvykęs 
kun. Antanas iškalbingai sugriovęs visus įskundimus, 
išrodęs jų neteisinguma. Muraviovas visoko atydžiai 
išklausęs ir taręs: 

— Matau, kaip mokytas kunigas, gerai moki suktis 
ir teisintis. Tačiau aš tave laikau kaltu ir nubausiu. 

Ir liepęs išsiųsti į Kargopolį Olonco gub. Kiti sako, 
pirma į Jekaterinoslavą. Sitą kun. Antano pašnekesį 
su Muraviovu kanauninkui Landsbergiui pasakoję išti- 
kimi žmonės, šiandien jau nebegyvi. Faktas įtikėtinas. 

Muravicvas norėjo „razgromit“ bajorus ir kunigus, to 
laiko inteligentus. Iš kur gi būtų gavę nubausti net 107 
vienų Žemaičių vyskupijos kunigų iš visų 300, ne 
daugiau, kad būtų ieškojęs tikrų ir didelių kaltybių. 
Mažą kun. Antano nusikaltimą ir tai reiškia, kad 
Muraviovas jį paliko netolimosiose gubernijose. Tuo 
tarpu kitus kunigus varė į pat Mongolijos pasienį, ant 
Irtišo, į Tunką ar kur kitur. 

Kun. Atanas tad atsidūrė Kargopolyie, o Vidžių 
administruoti paliko vikaras Longinas Rekštys (Grūz- 
džiuose miręs), bet neilgam: ir jis atsidūrė Dinabarko 
tvirtovėje, jau tikrai be iokios kaltybės, tad ir nebuvo 
išvarytas į Sibiriją. Tuomet Vidžiuose bepaliko vienas 
nebesveikas vikaras Sviackevičė, ir nedėldieniais nebe- 
buvo kam belaikyti pamaldas ir dalyti sakramentus. 

Parapiionai kreipėsi į vyskupą Valančių, prašydami 
antro kunigo. V. Valančius 12 d. lapkričio m. 1863 m. 
paskyrė Vidžių administratorium Salako vikarą Pr. 
Landsbergį. Naujam administratoriui tekę korespon- 
duoti su tremtiniu kun. Antanu, bet tik patarpininkau- 
jant dvarininkui A: Lopatinskiui. Per jo rankas siųsda- 
vęs kun. Antanui ir klebono algą, kaip buvę įsakyta 
vyskupo Motiejaus. Tačiau sužinojęs tai Muraviovas 
papykęs ir griežtai užgrėsęs, o v. Motiejus tai oficia- 
linai patvirtinęs. Kaip paskui elgtasi, ar buvo šelpiamas 
tremtinys, nebeteko girdėti. Menu, tačiau, ne; kaip 
nebešelpta tokio Anūpro Jasaičio, Josvainių klebono, ir 
kitų tokių. 

Kaltai ar nekaltai Muraviovo ištremtasis jau sunku 
būvo beatvaduoti, nors ir būtų buvę kam rūpintis. Tuo 
laiku buvo jau pagarsėjęs Varšuvos profesorius Poli- 

karpas Girštautas. Landžiodamas po Petrapilį visokiais 
Vyriausiosios Mokyklos, paskui — universiteto reika- 
lais, turėdamas gerų pažinčių tarpe aukštųjų biuro- 
kratų, brolis Juozapas (Polikarpas) galėjo daug ko 
padaryti gera. Bet mes nežinome, kuomet profesorius 
rūpinosi savo broliu ir ar daug išliejo prakaito, be- 
puldinėdamas. Mename, neperdaug, kad vos tik de- 
vintais metais tegavo leidimą sugrąžinti kun. Antaną 
atgal. Linksma naujiena nubėgo į Kargopolį, bet trem- 
tinį beužtiko ant grabo lentos. Kun. Antanas, sako 
vyskupas Motiejus, miręs 1871 metais. 

Prof. Polikarpas, menu, kaipo karieristas ir nuvo- 
kiąs to laiko vyresnybės dvasią, tyčia leido iai pamir- 
šti maišto padarytus jai nemalonumus, kol išdrįso 
ieškoti amnestijos. 

Kun. Antanui apibūdinti stingu medžiagos. Iš pasa- 
kojimų įsivaizdavau jį panašų į kun. Vicentą šiurk- 
štumu. Vienoje jo rubricelėie, užsilikusioie pas kun. 
Landsbergį, yra labai charakteringas pasižymėjimas 
aforizmų; tik dviejų iš viso. 

1) U bialychglėw dtugie wtosy, ale rozum krėtki. 

2) Co ci powie biatoglowa, pisz na bystreį wodzie 
slowa. 

Patarlės banalinės, ordinarinės, nuvalkiotos, ne- 
vertos, kad inteligentas Žymėtųsi ias net į kalendorių. 
Nebent iam perlabai už kailio užlieta. Aš tame matau 
tą patį, Vicentui ir Juozapui bendrą, ,,kostycznošč 
tetryka“. 

Lenkų sukilimas, ių idealogiios bankrutavimas, kalė- 
jimas, ištrėmimo skurdas, ligos nepriprastame klimate 
galėio nesulaužyti tik milžinų kūno ir dvasios. Kun. 

Antanas lūžo ir pradėtų darbų toliau nebevarė. O būta 
pradėta dirbti. Brolis Polikarpas liudija, Antanas 
pasirūpinęs išspausdinti brolio Tado: „Didesis elemen- 
torius“. Jei rūpinosi, tai rūpintasi tikrai, nes kun. Tadas 
mirė 2 dieną biržio 1854 m., o jau 30 d. lapkričio m. tų- 
pat metų matome vyskupo Motiejaus: Imprimatur. 

Kažin kodel aš nenoriu to rūpesnio pripažinti An- 
tanui. Nebent jis kiek pinigų būtų davęs spausdinti : 
Elementorius gi prie Tado teologijos pridėtas veikiau- 
sia to-paties kun. Vicento, nes yra padarytas ta-pat 
metode: „sudėjimas rodbalsių“ po dvi, tris ir keturias. 
Tik rodbalsės vėliau pavadintos subalsėmis ABC 
paskirta du puslapėliu ir siliabizavimui du su visais 
lenkiškais brza, drza, hrža, srza, strza, fla, hla, az, 
ez ir t.t. 

Tas pats Elementorius stereotipinai atkartotas 
1860 m., bet iau „kasztu“ Juozapo Zavadzkio, kaip sako 
luobelis, ant titelblato užlipytas. 

K. Estreicher'is savo ,„Bibliografia polska“ mini dar 
antrą literatinį kun. Antano darbą: „Dzieje Košciola 
Katolickiego na Žmuidzi“, 1863 m., neva likusį ran- 
kraštyie. Niekas tokio rankraščio nėra matęs, nė kas 
apie jį liudija. Nebent tai buvo anasai kun. Čarskio 
būdu padarytas parapijų aprašymas, kurį esu iš kun. 
Vicento gavęs ir L. M. Dr. knygynui atidavęs. 


Juozapas Juzumas 
alias: „Polikarp Girsztowt“ 


Šiandie, dairydamies po lietuvių mokslo ir dailės 
dirvonus, maža terandame energingų ir patvarių 

veikėjų arba ir visai jų nerandame. Seniau taip nebūta. 
Atsivertęs lenkų kultūros ar civilizacijos istoriją, rastu- 
mei ne vieną dešimtį pačių žymiųių veikėjų, kuriais,len- 
kai džiaugiasi ir didžiuojasi, vadina savo šviesuoliais, 
šulais ar dar gražiau, 0 jie buvo — tikrai mūsų kraujo. 
Nebuvo paprasta, nebuvo nė vietos sunaudoti savo 
gabumai namie. Tad nešta jie svetur, tarnauta kaimy- 
nams ir virsta iais. Tokia įau kultūros galybė. 

Juozapas Juzumas padidino būrį tų mūsų kraujo, 
bet svetimo veikimo Žmonių, didesnei lenkų naudai ir 
garbei. 

Sediškis valstietis, tikras „Telšių Pliumpis“, gimęs 
Rubikų sodžiuje, anų laikų logika patampa Polikarpu 
Girštautu, gimusiu 15 d. vasario mėnesio 1827 metais 
„Krynkiszki'ų“ sodžiuje Raseinių apskrities. Įdomu 
būtų Žinoti, kurioje parapijoje tie „Krinkiškiai“ ir kas 
tie Girštautai, tur būt, bajorai, kurie valstiečiui dovanojo 
vieno savo sūnaus dokumentus, idant galėtų išeiti 
aukštąjį mokslą. Kam tai galvon atėjo: ar Girštautams, 
pasergėjusiems nepaprastai gabų ir mokslų vaikiną; 
ar Juzumams, kurie ir be to leido į mokslus dar tris 
sūnus, nemainydami, tik „pagražindami“ savo pavar- 
des svetimomis uodegėlėmis? 

Visa tai paliks paslėpta, nes vienatijis visų tų dalykų 
žinovas, kaip matėme, nė kalbėti apie tai nepanorėjo. 
Tai ir tiek to. Tenkinkimės, ką galime tikra rasti apie 
tą didelio darbo žmogų. 

Žinių apie Varšuvos universiteto profesorių, garsų 
chirurgą, medicinos daktarą Polikarpą Girštautą 
esama nemaža. Jis buvo žymus Lenkų žemėje, lenkų 
visuomenėje ir literatūroje. Tad įam mirus 1877 metais 

ir dar anksčiau — susirgus 1869 metais, visi to laiko 
lenkų laikraščiai padavė, kiek tesėdami, Žinių. 

Man atsiėio prisiskaityti jų iš „Biesiada Literacka“, 
kur yra rašęs, matyt, daugiausia žinąs, tad artimiausiai 
nuo jo buvęs kažin koks io tautietis. ,,Žmuidzin“. Be 
to, iš „Kurier Poranny“, iš „Tygodnik Ilustrowany““ 
(su portrietu) ir iš „Kalendarz Domowo-Gospodarski 
na rok 1879. Nakladem Keltera“ (su portrietu). Dalį 
tos medžiagos esu gavęs iš a.a: kanauninko Juzumo, 
dalį, kaip ir fotografijas, yra man maloningai atsiun- 
tusios panaitės Badauskaitės, Juzumų seseries duk- 
terys. Joms kanauninkas, mirdamas, užrašė namus, 
pastatytus ant bažnyčios Žemės Varniuose. 

Daugiau žinių apie dr. Girštautą reiktų ieškoti lenkų 
medicinos ir šiaip jau laikraščiuose ir pas Varšuvos 
gydytoją, iau seną žmogų, Badauskį, anų panaičių, 
taip-pat jau senų, brolį, kurs šį-tą esąs paveldėjęs 


„ savo dėdės Polikarpo-Juozapo. 


Nežinia, kieno vardu Juozė Juzumukas mokėsi 
Kėdainių mokykloje. Vilniaus gimnaziją, žinoma, jau 
turėjo eiti kaipo baioraitis Polikarpas Girštautas. Pra- 
kilnus buvo įjaunikaitis, nors ne skaisčios ir ne dailios 
išvaizdos, kaip ir visi Juzumai. Mokslus čia eina 
eilėje pirmųjų ir baigia su medaliu. 

Medalis, geras atestatas atidaro jam duris Petra- 
pilio Medikų Chirurgų Akademijos, kurią eina taip-pat 
pranašiai, kaip ir gimnaziją: baigia ją 1852 metais 
medicinos daktaro laipsniu ir medaliu už disertaciją, 
kurią parašė, doktorizuodamasis; be to, laimėja dar 
Busch'o premiją, būdamas pirmasis mokinys. 

Girštautų metrika, tuomet jam tebuvo 25 metai. Taip 
anksti ir taip daug pasižymėti negalima iš netyčių ar 
apvelkant kitiems akis. Tai reiškė arba aukštesnį 
talentą, arba nepaprastai darbštų mokslumą: Man 
rodos, tikriau — šį paskutinį, kaip parodo įo mokslo 
darbai. 

Neilgai teteko ilsėtis įaunam žmogui, pasitraukus nuo 
mokyklų suolo. 1853 metais ištiko Sevastopolio, ar 
Krymo karas, ir jauną chirurgą pareikalavo į kareivių 
ligonines, kur ir prasidarbova iki 1856 m. | 

Sugrįžęs atgal į Petrapilį, tapo chirurgu klinikoje 
profesoriaus Nemmerkos asistentu ir buvo jo labai 
branginamas gydytojas. 

1857 metais buvo Varšuvoje įsteigta Medikų Chi- 
rurgų Akademija. Tuo pačiu laiku ir Charkuvo 
Medikų Chirurgų Akademijoje pasiliuosavo vieta chi- 
rurgijos profesoriaus. Tad vyresnybė daktarui Poli- 
karpui Girštautui davė išsirinktinai pasiskirti vietą ar 


Charkuve, ar Varšuvoje. Svyruoti nebuvo ko. Rusų | 


mokyklos netesėio galutinai išdildyti sulenkėiusio Vil- 
niaus įtakos. O tasai Vilnius Girštauto mokslo laikais 
tebegyveno šviežiausiomis garsaus universiteto tradi- 
cijomis. Tad ir išsirenka Varšuvą, Vilniaus sesę. 

Savo mokslo papildytų iaunas profesorius, kaip 
paprastai, buvo pasiųstas Europon; ten išbuvo arti 
dvejų metų. Sugrįžęs, laimėjo konkursą, vadinamą 
profesorių egzaminu, ir 1859 m. buvo paskirtas dėstyti 
teoretinės chirurgijos. 

Gabus chirurgo garsas jau seniai buvo pasiekęs 
Varšuvą iš Krymo ir iš Petrapilio, kame taip gražiai 
mokėsi ir klinikoje darbavosi. Tad į pirmają pre- 

Prof. Polikarpas Girštautas (Juozapas Juzumas) 

lekciją 5 d. rugsėjo m. susirinko daugybė inteligentijos. 
Girštautas paskaitė: „O zachowawczym kierunku 
nowszei chirurgii“ ir iš karto visus sužavėjo. Klausy- 
tojai suprato susilaukę profesoriaus nepaprastai. gerais 
privalumais.  Dėstymas aiškus, galvojimai stipriai 
pamatuoti, iškalba, nors aiškus žemaičiavimas, — 
iš karto laimingai iį pagarsino, ir tasai garsas tęviršt 
nemažėjo, bet vis didėjo, augo. 

1860 m. Girštautas paskelbia be ne vienatinį platų 
savo veikalą: „Pogląd na obecny stan chirurgii Ww 
Europie“. Tuo-pat laiku chirurginės klinikos pratfeso- 
rius Korzeniowskis nusikėlė į Petrapilį ir nepa- 
prastuoju. Tuo-pat vardu paskui pereina ir į Vyriau- 
siąją Mokyklą (Szkolą Glėwną). 

1860—66 m. profesorius Girštautas terašinėja palai- 
dus straipsnius medicinos laikraščiuose. Bet medicinos 
mokslas, Lenkuose ilgai dirvonavęs, Akademiją įstei- 
gus, reikalavo, kad profesoriai iį aprūpintų. Tad 
Girštautas, ligi tik patapęs profesorium, jau per pir- 
mąsias savaites sudarė būrelį studentų, kurie, jam 
redaguojant, per pusę metų išvertė į lenkų kalbą 
Emmerto chirurgiją, patį geraiį tuo laiku tos rūšies 
medicinos vaikalą. Lenkams studentams atsiradus be 
iokių medicinos mokslo vadovėlių, be jokių pašalpų, 
tai buvo tikra geradarybė. 

1866 m. prof. Girštautas, susidėjęs su prof. Lucke- 
vičium, ima leisti „Gazetą Lekarską“. Neilgai trukus 
tačiau visą darbą susiima ant savo pečių ir tą naštą, 
nebepailsdamas, velka iki-pat galo. Gydytojams šitą 
specialinį laikraštį priėmus miela širdžia, po metų, 
1 d. liepos 1867 m., pradela leisti vienatinę visoje 

Europoje  monumentalinę „Biblioteką  umieietnošci 
lekarskich“.: Sumanyta lenkų kalba išleisti visus 
geruosius medicinos veikalus. Sumanymas taip didis, 
j0g nė Krokuva per 500 metų, nė Vilniaus universi- 
tetas jo nedrįso griebtis. Girštautas jau buvo išmėginęs 
lenkų gydytojų rašto pajėgas ir norą plėsti tą mokslo 
šaką. Tad kibo į darbą drąsiai, ir neužsivylė: leidinys 
plėtojos, radęs rašytojų ir skaitytojų. Tai parodo, ' 
kaip lenkams reikta šitos mokslo šakos. „Būsimosios 
kartos didžiuosis tais laikais, kada pradėtas“ Girštauto 
sumanytas ir vedamas darbas. Didžiuma rinktinių 
veikalų suskubta išleisti. 

1871 m. Girštautas pradeda leisti „Kalendarz le- 
karski“, pilna brangių medicinos žinių. Tuo-pat laiku 
renka medžiagą kitam monumentaliniam leidiniui: 
„Slėwnik lekarski laciūsko - francuzko - angielsko - 
rossyisko - polski“, bet tik suskubo padaryti lotyniškai- 
lenkiškąją dalį. 

Prof. Girštautas pirmas pradėio rinkti medžiagą 
istorijai medicinos mokyklų lenkų kraštuose. Taip-pat 
rašyti monografijas mokslo vyrų, atstovaujančių tam 
tikras idejas. Daugelį ių spausdino „Tyg. Illustro- 
wany“. Aprašytujų garsių ir simpatingų gydytojų 
susidarė nemaža galerija. 

Reikėjo pačiam pažinti profesorius Girštautas, norint 
suprasti, kokios jis buvo tvirtybės valios, kieto būdo 
ir nelūžtamos energijos, vienas kliūtis pastumdamas, 
kitas aplenkdamas, kitas sumindžiodamas, viską ap- 
galėdamas, eidamas tiesiai į pasižymėtą tikslą. Buklus 
profesorius mokėjo sužadinti energiją visų tų, su 
kuriais drauge buvo: vieną numaldė, kitam gerai 

patarė, kitą prikalbėjo, kitus aštriai baudė, 0 visi 
turėjo nusilenkti tai tvirtai valiai. 

Taip ir susirinko aplink save armiją gabių, darbščių 
ir energingų, kuri padėjo drąsiam vadui padaryti 
didžių darbų. Mokėjo ją valdyti, bet mokėjo ir mylėti. 

Garsus buvo Girštautas profesorius.  Neapsakomai 
karštai mylejo, net dievino visokį pozityvų mokslą, 
„kurį atsidėięs liejo į dideles savo auditorijas. Ir 
patsai nuolat mokėsi: tyrė svetimus veikalus, taikino 
ir tikrino kitų atradimus ir patsai daug pasergėdavo. 
Universiteto jaunimas pagarba klausė savo mokytojo, 
akylai sekdamas kiekvieną jo rankos krustelėjimą. 


Niekas kitas nebūtų turėjęs Petrapilyje tokios įtakos, 
kaip io mokinys ir darbininkas Girštautas. Tad visa- 
dos veikiai ir tiek parūpindavo asignavimų naujai 
aukštajai Varšuvos mokslo įstaigai, kiek negalėjo gauti 
jokia kita įstaiga. 

Dar garsesnis buvo Girštautas chirurgas. Praktikos 
jis turėjo neregėtos. Ligonys, pilnai pasitikėdami jo 
ranka, atsiduodavo jam, nors neregėtu savo šiurk- 
štumu ir ūmumu galėjo daugelį atstumti. Klinikoje 
jis buvo tiesiog niekuo kitu neatstojamas. Per 20 metų 
darbavosi vis einančiu didyn atsidėjimu, nuolat rūpin-. 
damasis tuojau pavartoti visa tai, ko Europos chirur- 
gai bus prityrę. Su daugeliu tad operacijų nebereikėjo 
bevažinėti į tolimuosius miestus. Tad ir Girštauto 
nuopelnas chirurgijoje buvo didelis, ypač, kad jis tai 
sudarė šiandieną jau didelį būrį progresistų chirurgų. 
Dr. G., imdamasis sunkiausių operacijų, įdrąsindavo 
ir jaunuosius, mažiau prityrusius chirurgus tai daryti. 


49 


Girštautas tikrai tvėrė pritiriamąją chirurgiją. Jam 
tai pirmą sykį pavyko anevrizmai gydyti spaudimais 
pirštu. Bet būdamas teoretinės chirurgijos profesorius, 
jis neturėjo savos klinikos: ją valdė kitas profesorius, 
Le Brun. Tad tegalėio mokyti žodžiais ir lavinti ant 
lavonų. Tapęs konsultantu ligoninėje, Ujazdowskiose 
alejose, savo dėstymams praplatinti ten pasidarė 
klinikos skyrių ir vedžiojos studentus teorijos tvirtinti 
gyvais faktais. Taip jis Žymiai pakėlė savo dalyką, 
rodydamas jo naudingumą. Ten iis ištyrė dvejopumą 
sifilio nuodų, tyrė radikalinį gydymą „przepuklin“,, 
atgijimą kaulų po rezekcijos, gydymą „tętniakow“ 
ir kit. 


Šis taip reikalingas teoretinei katedrai darbas 
nutrūko, Girštautui atsitraukus iš tos ligoninės. Vėl 
ėmė tik žodžiais mokyti, be tyrimų. Kiek vadavosi 
mažu skyreliu evangelikų ligoninėie, bet ten maža 
tegalėjo pavartoti medžiagos; kol medicinos skyrius 
nesumanė įsteigti antrą chirurgijos kliniką. Tad nuo 
1868 m. Girštautas valdė ir kliniką prie Vaikelio Jėzaus 
ligoninės, valdžios patvirtintos, kur įau buvo platu 
tyrimams daryti. 


Būdo profesorius Girštautas buvo neapsakomai 
abuojo. „Dziwna szorstkošč i porywczošė, opryskliwy 
w zwyklych stosunkach, popędliwošė, ktėra innemu 
lekarzowi niebyla by przebaczoną, tetryk, skapiec“, 
taip ir mirga nekrologuose. Tokie taip nepritinką 
gydytojui būdo privalumai nuo kitų būtų atstūmę visus 
pacientus.  Girštautui gi buvo viskas dovanojama, 
nors prietelių jis kaip ir neturėjo. Jis turėjo dideliausią 

praktiką, buvo labai turtingas, gerbiamas ir net, sako, i 


mylimas, bet už akių. 

Visaip šis dalykas aiškinta. Vieni sakė io mokslas 
ir prityrusi chirurgo ranka viską atsverdavę. Bėdos 
tiktas, kur gi dingsi? Reikia ir į ūmų chirurgą eiti. 
Kiti mokėjo pateisinti iį pernelig karštu krauju ir 
trūkumu moteriškos įtakos: Girštautas paseno kavalie- 
rium. Dar kiti matė jame aukso širdį ir net jautrumo, 
kurių ypač pritirdavo ir apvertinti mokėdavo univer- 
siteto studentai. 


Ir tiesiog nuostabu.  Šiurkštus, ūmus, nekantrus 
paprastuose santykiuose su sau lygiais piliečiais ir 
net su ligoniais, Girštautas su universiteto įaunuomene 
buvo mandagus, dosnus ir pasiryžęs viską padaryti. 
Neieškodamas filantropo garbės, jis įsteigė daug sti- 
pendijų, kurių pašaliečiai nė Žinoti nežinojo. Paliktoje 
užrašų knygelėje pažymėta bent kelios dešimtys tūk- 
stančių rublių, išdalytų studentams į žodį. Jis niekam 
pašalpos neatsakė; bet dalijo ne pavidalu žeminančios 
išmaldos, tik kaipo paskolą, kurią reiksią sugrąžinti, 
ar onorarą už kokį darbą. Be ne jis nežinojo, ką 
tai reiškia — duoti į Žodį. Juk niekas jam ne- 
grąžins? ... Toks jau tame dalyke buvo Girštauto 
švelnumas, delikatnumas, ko negalėjo nematyti ir 
nevertinti Žmonės, kuriems nepiga yra ištiesti ranka. 


To negana. Jis pats ieškojo jaunų Žmonių, vertų 
sušelpti ir pateikti. Ragino juos dirbti, drąsino, padėjo 
išeiti į platesnę veiksmo dirvą. Daugelio jaunų 
gydytojų visa kariera priderėjo nuo Girštauto, kuriuos, 
jiems patiems nežinant, profesorius vilko aikštėn. Be 

jokio sau pelno Girštautas tarnavo jaunuomenei, 
neskųsdamas pašalpų, patarčių, užtarymų, protekcijų, 
kas tik drįso kreiptis į tą tariamąjį sausaširdį. 

Tam pat tikslui jis sumanė švęsti sukaktis užsitar- 
navusių gydytojų. Išnaudodamas jų jubiliejus, Girštau- 
tas sudarė vadinamąją Helbich'o premiją. 

Zbigniew Košciesza savo veikale: „Z koncem wieku. 
Ze wspomnieth dziennikarza.  Rozdziat VIII“, kitaip 
aiškina profesoriaus Girštauto popularumą. 

„Dažnai, sako iis, tarp Varšuvos inteligentų, retai 
provincijoje, dar rečiau sodžiuje, pasirodytavo gerai 
pažįstamas tipas „vyresniojo pozitivysto“ ... Buvusios 
Vyriausios Mokyklos, paskui ir Universiteto pro- 
fesoriai, visus imant, nepritarė pradėtai pozitivystų 
srovei. Net ir tie, kurie nesislėpė esą atšalėliai tikė- 
jimo dalykuose, raivėsi, slėpė esą atšalėliai tikėjimo 
dalykuose, raivėsi, girdėdami pertrukšmingą ir peraržų 
jaunesniųjų tūpsėjimą. — Mokslo rezoliucijos, paduo- 
damos laikraščių sakiniais, tik pilvą sugadina. — 
Sarkastingai atsiliepdavo garsus gydytojas Chalu- 
biūski. — Be ne jie mokslą kelia? Nebent iį pamuša 
aukštyn, kaip sviedinį. Tai ne pažanga, tik vaikiūkščių 


sauvaliavimas. — Sakydavo Kusznica — už kurį 
atsakys vyresnieji, leisdami juos vienus. — Pridėdavo 
Lewestam. 

— Palermuos, pablaznuos ir nurims. Bus jie dar 
žmonės. — Sakydavo, pataikaudamas, tol regis prof. 
Aleksandravičius. 


Vienai - vienas visame profesorių būryie teatsirado 
kurstytojas ir pūtėjas į pozitivyzmo laužo anglis. Kodel 
tarp „jaunųjų“ buvo toks popularus, nors toks šiurk- 

štus, prof: Dr. Girštautas, garsus chirurgas? 
šelpdavęs nepasiturinčią jaunuomenę. Gali būti. 4 
gražus širdies apsireiškimas. Bet greičiau, kad prof. 
Girštautas pasižymėdavo tyčia rodomu, ostentacijos. 
ateizmu. Dėstydamas savo chirurgiją įsprausdavo: 
dalykų, ne tiek sąmojingų, kiek ... „burnojančių“. Visi: 
žinojo liūdną faktą, kaip Girštautas įnirto ir persekiojo. 
vieną studentą, drįsusį pasakyti ponui profesoriui, jog: 
jo išreikšta nuomonė nieko bendra neturinti su mokslų, 
o jo tikėjimo jausmus užgauna. Nuo tos valandos 
pakrypo drąsuolio likimas.  Dusyk „papiautas“ per. 
egzaminus, prakišo veltui dvejus metus ir tik Maskvoje. 
savo diplomą. 

Garsus chirurgas buvo pozitivystų dievaitis. 

Piktas, nesuvaldomas Girštauto būdas pagreitino jo 
mirtį. Jis tragingai Žuvo, nudurtas, jo paties spaus-; 
tuvėje raidžių rinkėjo Sroczynski'o, kurį perpykęs, 
nors, sako, teisingai, atstatęs nuo vietos. , 

Virsija gal teisinga. Bent labai panaši į tiesą: 
Girštautas gyveno Varšuvoje kaip tik tuo laiku, kai 
ten siautė įsisiūbavęs pozitivyzmas, gerbimas mate- 
rializmo, viso to, kas pirštu priduriamai ištiriama. Net 
ir mokslai tikrais mokslais tebuvo pripažįstami, kurie 
galima paremti eksperimentais. Gamtos mokslai buvo: 
vyriausi. Gal ir Girštauto atsidėiimas chirurgijai išaiš- 
kinamas pozitivyzmo gerbimu; ir jo ateizmas — chirur- 
gija: negidrovėtasi „moksliškai“ argumentuoti: ,su=! 
piausčiau kelias dešimtis lavonų; bet mano skalpelis: 
dūšios neužtiko“. Su šiuo be ne vienatiju „mokslišku“ 
savo argumentu dar mano atminime ilgai po klebonijas 
trankėsi gydytojas Dambrauskis nuo Panemunėlio. * 

Gale vienos prof. Girštauto biografijos radau ranka 
prirašyta: „„Spowiadal sie“. Matyt, io ateizmas buvo 
žinomas, ilgai neramino gentis, kurie, pagaliau, pra- 
džiugo atvirtimu bent mirties patale. 

Ne del spekulacijos, bet kad parankiau ir greičiau 
būtų spausdinti didelės knygos, prof. Girštautas buvo 
įsitaisęs savo spaustuvę, vadinamą: Drukarnia „„Gazety 
Lekarskiei“, kame tarnavo paniūrėlis, rietis palinkęs 
zeceris Sroczyfski. Kai kur rašoma, Girštautas, 
pristigęs darbo, o ne perpykes, atstates Sroczynskį 
drauge su kitu zeceriu.  Atstatyto  Sroczyūskio 
nusipirkta didelis peilis, po pietų nueita į pro- 
fesoriaus butą. Profesorius išėjęs atidaryti durų 
ir paklausęs, ko nori. Išklausęs, pasiuntęs jį su 
visa pretensija atgal į spaustuvės dispozitorių. Tada 
Sroczyūskis išsitraukęs -iš rankovės peilį ir visą 
įsmeigęs profesoriui į pilvą. Profesorius, krauju 
apsilieięs, parvirtęs, šaukdamas pagalbos. O pikta- 
daris šalčiausių krauju nuėięs spaustuvėn, pasigyręs, 
paskui nukeliavęs kavinėn ir ėmęs vėpsoti, kaip Žaidžia 
šachais. 

Baisi ir biauri žinia žaibų aplėkė Varšuvą. Draugai, 
studentai, garbintojai, bežiūrint, susirinko prie ligonio. 
Vos -vos sustabdė kraują iš perpiautos girkšnio 
arterijos. Budėjo dieną ir naktį, globojo kuorūpestin- 
giausiai. Įsikarščiavo visa Varšuva, belaukdama, ką 
padės garsiausieii gydytojai. Veltui tikėtas!  Pro- 
ftesorius Polikarpas Girštutas 14 d. lapkričio mėn. 
1877 m. pasimirė, iki galo vis rūpindamasis savo lei- 
diniais, savo brangiu, sunkiai surinktu knygynu ir uni- 
versitetu, kuriam visą savo sielą buvo atidavęs. 

Paskutinėie valandoje padiktavo testamentą: kny- 
gyną dovanojo universitetui, savo draugą, prietelį ir 
kitados bendradarbį, leidžiant ,„Gazetą Lekarską“, 
proiesorių daktarą Euckiewicz'ių privertė. apsiimti 
visus leidimus varyti toliau. 

Gydytojų draugija, vyresnybei pritariant, pradėjo, 
rinkti mezliavą stipendijai Girštauto vardo. Bet su- 
rinkta sumelė permaža, kad galėtu vertai pagerbti tie- 
kos nuopelnų Žmogaus vardą. 4 

Sako, gyvais pinigais profesorius tepalikęs 24 000; 
kiti sako, kur kas daugiau. Bet kam jie atiteko? Tik 
ne Lietuvai ir ne broliams. Kanauninkas Vicentas 
Juzumavičė kiek sykių važinėio Varšuvon, pretenduo- 
damas palaikų. Bet tai buvo Juzumas-Juzumovičė, o 
tai — Polikarp Girštowt! Tad visų palaikų tegavo 
aną rudų šerių pariką, kurio ir nebenusiėmė nuo savo 
galvos iki numirė. Tai visas atlyginimas už „nepaga- 
dintą“ pavardę... Gal gera valia kai-kas kliuvo 
minėtaiam d-rui Badauskiui. Bet jo seselėms taip-pat 
nieko. 1 

Sroczyfskį nuteisė Sibirijon. Veltui iis apeliavo į 
aukštesnį teismą. Pagaliau, vedamas iš -vieno kalė-' 
jimo į kitą Do 8 mėnesių, kaip buvo profesorių nu- 
dūręs, mėgino pabėgti; bet ir tai nepavykus, dukart 
dūrė sau pilvan peiliu, kurį nežinia kur buvo gavęs. 
Tačiau nenusidūrė ir pateko į kalėiimo ligoninę. 

Juozapas Juzumas, Sedos parapijos, Telšių apskri- 
ties Žemaitis, daug padarė gera lenkams. Kaip gydy- 
tojas-chirurgas, kaip mokytojas-mokslininkas, kaip 
lenkiškų knygų. ir laikraščių leidėjas, kaip auklėtojas- 
pozitivystas, kaipo filantropas, — iis stovi eilėje gar- 

siųjų „lenkų“, o niekas nežino, kaip jo tikroji pavardė, 
kokia io gimtoji kalba.  „Polak ze Žmuidzi, czyli 
žmujdzki polak“; to buvo gana. 


Vienas tik io tautietis minėtoje „Biesiadoie“ yra 
išsižodęs:  „Girsztowt by! žmuidzinem i zawsze 
rozrzewnial się, ilekroč poslyszal dzwiek mowy 
rodzinnej“. „Šisai nors mažas dalykas, girdi, atveria 
gilumą jautrios aukso širdies. Tokia tėvų kalbos 
meilė, o su. ja drauge ir gimtojo nuošalio ir jo pa- 
minklų, tai dieviškoji tikros poezijos kibirkštis; ne tos, 
kuri pasaulio meile viduje liepsnoja“. 


Lenkai ir sulenkėję mūsiškiai mums visados nesi- 
gailėdavo — poezijos ir platoniškos gimtosios kalbos 
meilės. Dabar tuo mes nebetenkinamės, bevelydami 
realybę, ne poeziją. Malonu mums, kad Juzumai-Girš- 
tautai nors retkarčiais atsidūsta Lietuvos link. Bet 
dar būtų maloniau, kad jai patarnautų savo trusu ir 
kapitalu. Bet ką bedarysi — tokios senovės liekanos. 
Yra dar „Juzumų“ Petrapilyje, Maskvoje, Dorpate, 
Varšuvoje. Bet ių vis mažiau. 

Mums be galo būtų įdomu įsižiūrėti į psichiką nors 
vieno tokio Juzumo-Velioniškio, kurs visą savo amžių, 
nuo-pat mažens, sukaliojas tarp svetimtaučių, ištiki- 
mai tarnauja ių kultūrai ir vis delto iki-pat amžiaus 
galo dūsauja į gimtaiį savo kraštą. Dūsauja, ilgisi ir 
tai retkarčiais apreiškia, bet negrįžta ir nieko gera 
tam kraštui nepadaro. Juk jei aš myliu, tai mieluoju; 
mieluojant reikia arti būti, apsikabinti. Tuo tarpu 
mūsų pabėgėliai per orą tesiunčia būčį, kurs nei siun- 
čiančio, nei gaunančio nepatenkina. 

Skaityk Girštauto raštą apie Žemaičius ir jo broli 
kun. Tadą Juzumą. Ir kombinuok, kaip io gerai 
manyta apie gimtąjį kraštą., 

Be šito rašto Dr. Girštautas, tur būt, dar studentu 
tebebūdamas išbraižė: „Mapą dyecezyi Žmudzkieį, 
czyli Telszewskiei, granicami Kowienskiei i Kurlandz- 
kiei gubernii obietei. Petersburg, 1855. Z rozkazu 
Biskupa Macieia Wolonczewskiego wykrešlit Poli- 
karp Girsztowt. Wydal ks. Wincenty. Juzumowicz“. 
Tai ant vienų egzempliorų ar vieno leidimo. Ant kitų 
ar kito stovi tiesiai: wykrešli! ks. Wincenty Juzumo- 
wicz. 

Tai ir bus be ne vienatinis darbas, taikintas tiesiai 
į tėvynę. Kiti paliko jo antyje. Vis delto Juzumo- 
Girštauto tipas malonesnis, negu tokių Veliuoniškių, 
kurie nė savo antyie-širdyie nebeturi nė vieno meilaus 
žodžio savo apleistai tėvynei. 


PPPyrwyTavTSy VAGA 


i. LLP 


Kunigas Kazimieras Skrodzkis 
2 (Kuliškiai) 
+ 1874 m. 


Bekunigaudamas esu perėjęs septynias vietas seno- 
vės Žemaičių Kunigaikštijoje; visur akylai dairiaus, — 
bet nėkame neesu radęs tarpe senesniųjų tiek daug 
mokančių skaityti, tiek daug gražiai mokančių iška!-- 
bėti platų katekizmą, kiek Kuliškiuose, Telšių apskri- 
ties. Daug atmintinai išmokti ne taip sunku, kaip, iš- 
mokus, per kelias dešimtis metų nebeužmiršti ir viską 
mokėti išaiškinti. Vienais metais sumanęs ištirti, kiek 
yra Kulių parapijoje paskaitančių maldaknygę, radau 
jų arti 95 5, pradedant nuo 50 metų amžiaus. Vargu 
bau gali rastis antroji tokia parapija visoje Žemaičių 
vyskupiioie. Nebent ta, kur jaunas budamas darba- 
vosi a. a. kun. J. Katelė. Matėsi ilgas, išmintingas ir 
nuoseklus darbas. Tai darbas kun. Kazimiero 
Skrodzkio. 


- Kaip Kamaiiškiuose kun. Antanas Strazdas pavirto 
„Strazdeliu“, taip Kuliškiuose kun. Skrodzkis ilgainiui 
tapo „Skrodzkeliu“. Kaip pirmas, taip ir antras, ūks- 
mėn pasitraukę, bet didelių dovanų, stiprios. valios 
žmonės. Apie keturias dešimtis metų skiria mus nuo 

mirties to didžio darbininko Bažnyčios ir Tėvynės dir- 
voje, bet jis tebėra gyvas atmintyje tų, tarp kurių 
pasidarbavęs. Senoji kuliškių karta atmena a. a. kun. 
Skrodzkį žodžiais ir tebenešioja iį širdyie. Užtikęs 
gerai paskaitantį ir tikėjimo dalykus geriau išmanantį 
kuliškį, tyčia paklausk, kas iį išmokė? 

„Skrodzkelio nabaštikas“! atsakys, rankas evobi 
sudėdami, maldingai jas ir ašaromis susivilgiusias akis 
aukštyn iškeldami, vaikiškai io pavardę sušvelnin- 
dami. Verta tat kai-kas žinoti apie žmogų ir io nuo- 
pelnus, kuriam taip brangiai graudingomis ašaromis 
ir karšta malda atsimokama. 

Kunigas Kazimieras Skrodzkis buvo pirmasis švie- 
tėjas tamsiausiojo, nes tolimiausioio, giriose ir tyru- 
liuose pasislėpusio Žemaičių krašto, kurs guli tarp 
Plungės, Rietavo, Endrieiavo, Gargždų, Budrių, Kar- 
tinos ir Sateikių, pačiame pakraštyje Telšių apskri- 
ties. Kaip tatai Kulių kraštas išrodo galėtumėte sup- | 
rasti, jei panorėtumėte pasiskaityti vienos gražiau- 
siųių mūsų raštenybėie knygelių, parašytos jauno, bet 
jau amžiną atilsį, Teologijos Kandidato kun. K. Ma- 
ciaus: „Degtinės Kankinys“. Tą raštą buvo spaus- | 
dinęs „Vilties“ laikraštis Vilniuje, paskui Katalikų 
„Blaivybės“ Draugija yra skyrium jį atmušusi Kaune. 
Girios, marmalynai-molynės, tyruliai-klampynės; jo- 
kio iki šiai dienai vieškelio. Vienatinis platus kelias 
nuo Plungės ateina ir Kuliuose pasibaigia. Todel ir 
Kuliai vardą tinkamą gavo: kulys — siauro maišo, 
tinklo galas; mašna. Šį žodį reikia atskirti nuo kito 
panašaus: kūlis — akmuo. Visas šis krastas drauge 
su Plunge priderėjo į Kretingos grapą Zubovą, o įam | 

buvo dovanojusi rusų imperatorienė Katrina II, kai 
visą beveik Didžią Lietuvos Kunigaikštiją buvo atsi- 
plėšusi nuo Lenkų-Lietuvių Respublikos. Paskui gr. 
Zubovas Plungiškius ir Kuliškius pardavė kunigaik- 
ščiams Oginskiams ir jie buvo sau rankosę kun. My- 
kolo Oginskio. 

Žmonės ten pasiturintys, žemės turi daug ir geros, 
grapas Zubovas buvo žmogus geras ir taip turtingas,- 
kad nė nežinojo visų savo turtų. Taigi žmonių ne- 
plėšė ir nevargino. Be to, už 2—3 mylių Prūsai, su 
kuriais kuliškiai susiduria kuone kas savaitė; iš ių yra 
pramokę gerai žemę išgyventi: geresniu ašviėniu ir 
geresniais padargais. Taigi, buvo laisvės, buvo turtų, 
tik šviesos nebuvo: nebuvo kas būtų mokėjęs, kaip 
reikia išmintingai ta laisvė ir tie turtai vartoti. 

Nuo pusės septynioliktojo metų simto buvo ten me- 
- dinė bažnytėlė; būdavo ir kunigas. Bet kalbamaisiais 
laikais, Respublikai griuvant, viskas buvo ir viduje 
sugriuvę. Ir  tebestovint, nekiek tebuvo geriau 
dvasiškijos tarpe. Turėdami nemažus dvarus, kar- 
tais net po. ištisą valsčių klebonai buvo dideli 
ponai. Kaipo dvarininkai ir bajorai (nebajoras nega- 
lėio kunigu būti; iei nebuvo bajoras, turėjo juo pasi- 
daryti), klebonai ėjo lygiai su kitas svietiškiais dvari- 
ninkais krašto valdymo pareigas — „služby krajowe“: 
būdavo teisėjais, raštininkais, archivariiais, deputatais. 
Taip, Skuodo dekanas, o Mosėdžio klebonas Dausinų 
Dausinas buvo pasienių teisėjas Telšių apskrities — 
„Sędzia pograniczny powiatu Telszewskiego“; Kulių 
klebonas kun. Skrodzkio laikais Jurgutis, (bajoru 
tapęs — Jurgutavičius), buvo deputatu į Telšių aps- 

krities teismą. Platus valsčius, brovaras — tai jo 
ūkis; garbinga, ale svietiška tarnystė, kilmingų svečių 
būriai, pokyliai — tai io dienos tvarka. Šilkine čiu- 
žančia sutana pasipuošęs, keturiais žvėrimis — drigan- 
tais važinėjo po apylinkę ar ūkininkavo. Ar galėjo 
ir jam būti galvoje — parapija su visais prasčiokų 
sielavartais ir trūkumais? Ypač jų švietimas? 

Tiesa, prie parapinių bažnyčių turėjo būti po mo- 
kyklėlę; bet ios buvo tik-ką atsiradusios ir menkai 
pastatytos. Lenkams šeimininkaujant mūsų krašte, 
nebuvo ir kalbos apie „žmonių“ —liaudies švietimą. 
Visi turtai buvo didžbaiorių — iie ir tesišviesdavo 
didžiuosiuose miestuose, namie ir svetur. O šlėktos 
ir liaudis tūnojo paskendę tamsybėie. Žmonių nely- 
gumas ir jų tamsumas sugriovė senobės Lenkų Res- 
publiką ir nebeleidė ią atstatyti. Kai iau visą karaliją 
buvo išsidaliję trys kaimynai: vokiečiai, austrai ir 
rusai, tada tik griuvimo kaltininkai lenkai susizgribo 
negerai darę ir ėmė taisytis. Rusijai teko be kitų 
kraštų ir kuone visa Didžioji Lietuvos Kunigaištija. 
Rusijai ią pasisavinus, vidurinė jos tvarka betgi pa- 
siliko pirmykščiose lenkų rankose. Taigi, sakau, su- 
sizgribę, sudarė tam tikrą Švietimo Komisiją, kuri 
sustatė mokyklų programas ir visiems klebonams 
įsakė įsisteigti mokyklėles. Tose mokyklėlėse Komi- 
sija liepė mokyti lenkų kalbos (lietuvių-žemaičių — 
ne!) ir Bažnyčios dalykų. Klebonai paklausė, savo 
špitolėse pastatė po didelį stalą ir po du ilgu suoleliu. 
Tai buvo mokykla. Dabar reikėjo mokytojų. Bet iš 
kur ių čia gavus, kad mokytų žmonių nebuvo? Ir teko 
tenkintis tais, kokių buvo — veik vienais vargoni- 

ninkais. Ko-gi mokėjo senovės vargonininkai? Len- 
kiškai kalbėti, giedoti, skaityti; rašyti retesnis temo- 
kėjo; lotyniškai — ministrantūrą. Ir viskas. Tiek ir 
vaikų temokė. Lietuviškai mokyti vaikus retam kam 
tebuvo atėię į galvą. Toks tai negeras padėjimas buvo 
viso Lietuvos krašto. 

Dar aršesnis buvo padėiimas Kulių šone. Tuoj po 
„Klausiukų Metų“, t. y. po pirmojo 1831 m. lenkmečio, 
į Kulius atvažiavo tik-ką įsišventęs, bet iau nebejau- 
nas, kokių 35 metų, kunigas Kazimieras Skrodzkis su 
vyresniu broliu Aleksandru. Atvažiuoja ne tuščiom 
rankom, bet su dideliu ryšuliu Žemaitiškų katekizmų. 
Kas iį į tą darbą įragino: Daukantas ar kits kas; 
kokių, kieno parašytų elementorių prisivežė, nėra 
žinios. Ir ėmė šiame visų apleistame krašte ne tur- 
tus krautis, ne lepintis, bet dirbti kultūros darbą 
bažnytinėje dirvoje. Apsigyveno ne mūro dar įėza- 
vitų kitados pastatytuose dviem gyvenimais na- 
muose, kur klebonas Jurgutavičius su svečiais ūžė 
dideliausioje salėje, bet už bažnytėlės, anapus švento- 
riaus, lauke, paleikėje altarijoje. Sintulingas (dusu- 
lingas) būdamas ar tik tokiuo apsimesdamas, tenkinas, 
kad butą veltui gauna, be jokio kitokio pelno. Gy- 
vena iš Mišių ir parapijos atnašų, kurie nebuvo per- 
gausūs.  Nusistato laiką sulig laikrodžio. Kiekvieną 
darbą apskaito smulkiausiai, kiekvienam skiria tam 
tikrą valandą. Ir susistatęs planą, tvirčiausiai jo lai- 
kosi per visą amžių.  Nuo-pat pradžios, sakysime, 
už kiekvieną patarnavimą Mišioms ėmė vaikams duoti 
po dvylėkį (verdingi), ir per visą jau savo amžių 
neišėjo į bažnyčią, neįsidėięs į kišenę trijų kapeikų, 

kai verdingių nebebuvo, ir vaikams neatidavęs to 
pinigo, nei mažiau, nei daugiau, kaip 3 kap. 

Dvylėkis anais laikais buvo gerokas pinigas. Tad 
vaikai grūste grūdosi iam tarnauti. Bet norint tar- 
nauti, reikėjo mokėti ministrantūro lotyniškai; loty- 
niškai vėl nepramoksi, nepramokęs žemaitiškai skai- 
tyti. Tad ir reikėjo pirma bėgioti į altariją. Berniu- 
kus viliojo gudrus kunigėlis dvylėkiais, mergytes sal- 
dumynais, — ir taip būrius mokė skaityti ir kate- 
kizmo. Liepais ir medžliepiais tamsiai apžėlęs šven- 
torius skyrė du visai į kits kitą nepanašiu kunigų 
būklu. Iš vienos pusės aukštame klebonijos rūme 
ūžė svečiai — pas kleboną, „poną teisėją Jurgutavi- 
čių“; iš antros pusės, pakalnėlėje, žemoje, mažais lan- 
gais, šiaudiniu stogu altariioje taip-pat ūžė, bet — 
vaikai už elementorių, pas ,„Skrodzkelį“. 

Taip per metų dvidešimtį dirbo tas žmogus tai vie- 
nas, tai abudu su broliu Aleksandru, žmogumi taip- 
pat apsišvietusiu, tarnavusiu ekonomu čia-pat dvare. 
Neužmirštinos atminties vyskupas Motiejus III Valan- 
čius, kuris taip-pat turėjo pramuštą galvą Žmones 
šviesti, palikęs Žemaičių Vyskupų, negalėjo nežinoti 
kun. Skrodzkio darbų. Vyskupui Motiejui buvo Die- 
vas davęs ypatingą dovaną — Žmones pažinti ir tin- 
kamų padėiėjų sau susiieškoti. Taigi, neilgai trukus, 
Kulių altaristą kun. K. Skrodzkį pakelia, Jurgučiui 
mirus, Kulių klebonu; veikiai padaro iį ir Rietavo de- 
kanijos dekanu. 

Ligi tik gavo kun. Skrodzkis į savo rankas valdžią, 
— o klebonai anais laikais buvo tikrai galingi, — tuo- 
jau įveda savo parapijoje visuotiną priverstiną veikų 

mokymą ir ne tam tikroje parapinėje mokykloje, 
sulig lenkų komisijos programos, lenkiškai, bet klebo- 
nijoje jo priežiūroje Žemaitiškai, toie-pat ilgoje jėza- 
vitų tyčia mokyklai pataisytoje šviesioje iš trijų 
šonų languotoje salėje. Nenorinčius mokytis kun. 
 Skrodzkis dabar iau nebemasino, bet ėmė varu varyti, 
ir tiek. Pažino griežtai visus vaikus, suėjusius mokslo 
metų.  Pralamdęs skaityti, kiekvienam užduodavo 
naują pamoką (lekciją), kurią paskirtu laiku turėjo iš- 
duoti jam pačiam, atbėgęs į kleboniją. Išklausęs už- 
vesdavo kitą pamoką. Apie jokias rykštes, discipli- 
nas ir kitus senovės mokymo įrankius nebuvo girdėti. 
Tačiau visi mokėsi, anot žemaičių, it pasvilinti, taisėsi 
prie ko ir iš ko tik galėio, nuo kits kito, bet tik 
kuogeriausiai išdavus pamoką. Kasdieną klebonija 
buvo pilna visokių pusbernių ir pusmergių drauge su 
piemenėliais ir jau paaugusiais. Likęs dekanu, kai 
turėdavo dažnokai išvažiuoti visokiais reikalais į de- 
„ vikarui. Vikaras gi, „Skrodzkeliui“ neesant, tegalėjo 
ateivius mokinius perveizdėti; šiaip jau tos pareigos 
nekuomet pats neapleido. : 

Ir puikių gi savo darbo vaisių susilaukė! Prieš kun. 
Skrodzkį bažnyčioje nesimatydavę nei vienos maldų 
knygos. Jam gi trisdešimtis metų prasidarbavus, tik 
senieji nebeturėjo knygų; visi gi iki 45 metų jau buvo 
jomis apsirūpinę. Kun. Kaz. Skrodzkis tad garbingai 
padidino aną garsų Sietyną žemaičių kunigų kultūr- 
trėgerių, kuriuos Didis Motiejus buvo apie save susi- 
rinkęs.  Atsigavęs Motiejaus dvasia, kun. Skrodzkis 
dar karščiau vykino io idejas — žodžiais ir raštais 

tautiškai šviesti žemaičius. Kaipo ženklą ilgos prak- 
tikos katekizavime jaunumenės turime jo rūpesčiu ir 
lėšomis išsispausdintą knygą: „Trumps katekizmas 
arba pamuokims diel prigudinimo jaunumenes Žemaitiu 
kataliku pri naudinga atpildima spawiednes ir verta | 
priiemima Szwęcziause Sakramenta par kunega Ka- | 
zimera Skrodki, Klebona Kulu paraszitas.  Wilniuje. 
Spaustuwi Jozapas Zawadzki. 1856.“ 112 pusių. 


Tasai labai geras katekizmas antru atveju atspaus- | 
dintas dabartine rašyba. 


Daugiau raštų kun. Skrodzkis nepaliko, nors, be- 
rods, būtų galėjęs palikti. Jo, kaipo dekano, reda- 
guotieji popieriai paveikslingi turiniu, forma ir ... ka- 
ligrafija, reiškiančia nepaprastą įo kantrybę ir išt- 
vermę. . 


Antrasis 1863 m. lenkmetis, žemaičių dar vadinamas | 
„Bimbalų Metais“ — lenkų gyliojimo metais, kun. 
Skrodzkio darbą, kaip ir kitus kultūros darbus, buvo 
visai sutrukdęs ir tik-tik io paties nepražudęs, nors 
jis sukilime nedalyvavo ir nubaustas nebuvo. 


Kaip tik tuo laiku, kai iau užėjo baudžiamieii rusų 
kareivių būriai ir pradėjo veikti pavietų kariškieji teis- 
mai, pas dekaną Skrodzkį dirbo žydas siuvėjas. Ap- 
siuvęs visą šeimyną, žydas sumanė gerokai pasinau- 
doti anuo nėrimo ir bailės laiku; pareikalavo iš kun. 
Skrodzkio nežmoniškai didelio atlyginimo už savo 
darbą; ieigu ne — grasydamas išduosiąs rusams. Kun. | 
Skrodzkis neišsigando, žydui apiplėšti nesidavė ir ne- 
tik viršaus neuždėio, bet visai nieko nemokėjęs be- 

gėdį žydą pro duris laukan išmetė. Žydas gal būtų 
ir nedenuncijavęs kun. Skrodzkio, kaip buvo grasinęs, 
kad nebūtų buvęs pažemintas šiurkščiu io apsėjimu. 
Dabar, įsiutęs kerštu, nubėgo stačiai į Telšių karo 
apskrities viršininką (vojenno-okružnoj načalnik) ir“ 
įdavė Kulių kleboną, buk jis tame tolimame nuošalyje 
siūdinęs sukilėliams rūbus. O siuvęs jis patsai, Žydas. 
Tik iokio atlyginimo negavęs. Dabar štai ieškąs 
teisybės. 

Tą pačią naktį atlėkė iš Telšių kareiviai ir kleboną 
Skrodzkį, pusplikį ištraukę iš lovos, išbogino į Telšių 
kalėjimą. Kaip gi nustebo kun.  Skrodzkis, išvydęs 
tame pačiame kalėjime savo siuvėią žydą! Išsigan- 
dęs žydas viską nusipasakojo. 


Vyresnybė, juo įtikėius, įdavimą priėmus, bet ir įį 
patį, baudžiamo darbo dalininką, į kalėjimą įmetus. 
Matyt, ir rusų, kad ir naudotasi išdavikais, tečiau tų 
žemadūšių vis delto nekęsta ir jais biaurėtasi. Buvo 
aiškų, kad ir žydas, iei įduoda tikrai, nemeluodamas, 
yra ir patsai kaltas ne tik kat dirbo, bet ir nepranešė 
laiku; kad būtų gavęs užmokestį, būtų ir visai neį- 
davęs ir gal toliau maištininkus apsiuvinėjęs. 


Abudu, kunigas ir siuvėjas, atsiradę vienodai biau- 
riame padėiime, ėmė drauge galvoti, kaip čia išsiliuo- 
savus. Kunigas Skrodzkis pagaliau sutiko duoti plė- 
šiamus iš jo 300 rub., iei Žydas prisipažins iš keršto 
melavęs; tikrai gi — nei jis nesiuvęs, nei Kulių kle- 
bonas nesiūdines jokių kareiviškų drabužių. Žydas taip 
ir padarė. Viršininkas ir vėl įtikėio žydu. Tik abudu 
išleisdamas iš kalėjimo, liepė žydui įkirsti šimtą bizūnų 

už suvedžioiimą vyriausybės. Žydas kalėjime jau bu- 
vęs gavęs iš kun. Skrodzkio 100 rub.; likusius 200 
atsiėmė namie. Bet nebeilgai bepasidžiaugė sukty- 
bėmis laimėtais pinigais: kareivių kirsta sąžiningai ir 
iš žydo atimta sveikata.  Žydas-išdavikas nebeilgai 
bepagyveno. 


Kun. Skrodzkis sugrįžo klebonauti; bet gyvenimas 
jau toli gražu nebetoks buvo, kaip pirma. Nebebuvo 
nė vienos ramios valandos. Dažnai pačiam šeiminin- 
kui savo namuose nebuvo vietos nakvoti. Tiek kle- 
bonijoje visuomet lindėio visokių maskolių, nekviestų 
svečių ar praeivių oficierių. Todel pasirinko į savo 


vietą Šateikių filialistą kun. Jaselskį, labai pamaldų, 


poteringą kunigą, o patsai ir vėl pasitraukė į altariją, 
tik į antrą, kiek įkalniau, pačiame miestelyie. Sugrįžo 
į tai, kur tiek metų, nieko netrukdomas, darbavosi. 


Geras buvo Ganytojas kun. Jaselskis, asketa, absti- 
nentas; klebono, kuliškiai ilgai verkė, tikrai verkė. O 
Skrodzkelis ir vėl ėmėsi savo darbo — vaikučių mo- 
kymo; dar per 10 metų laikė vienatinę tame krašte 
mokyklėlę, (valdiškąią liaudies mokyklą vos tik prieš 
keletą metų teįsteigė), kol sulaukęs gražaus, iei tikė- 
sime Kulių bažnyčios metrikų knyga, 77 metų am- 
žiaus, pasimirė gegužės 2 d. 1874 metų. Palaidotas 
Kulių parapijos kapuose tame kat sklepe, kur pirma 
buvo palaidotas kun. Jurgutis, ir vėliau — Jaselskis. 


Kame kun. Kaz. Skrodzkis yra gimęs, negavau su- 
rasti. Pasakoja, juodu su broliu buvusiu iš „gudų“; 
suprask — iš aukštaičių lietuvių. Bus gimęs į galą 

aštuonioliktojo amžiaus. Gal bus kas ką girdėjęs 
apie Skrodzkių giminę? Duokite žinią, meldžiamieji. 
- Kuliškiai kun. Kazimierą Skrodzkį mylėjo, kaip „ku- 
nigėlį“, gerbė iį, kaipo savo ganytoją ir labai vingė, 
kaipo valdytojo. Visi žinojo, kad iis turi „didelį balsą“ 
pas patį grapą Zubovą ir jo administraciją. Būdamas 
geruoju su valsčiaus (dvaro) diduomene, kun. Skrodz- 
kis daug gero darė savo parapijos, vėliau ir savo de- 
kanato žmonėms. Ko tik kas geidė iš dvaro gauti, 
visa gavo per kun. Skrodzkį.  Žemaičiams, visi tai 
žino, labai sunku įtikti, ypač ių meilė įgyti, nes iie 
perdaug reikalauja, permaža savo širdies duoda. Kun. 
Skrodzkis turėjo tikrai daug gero daryti, jei taip 
sulig šiol jis tebėra minavojamas. Kai palygini su 
Skrodzkiu kitus kunigus, prieš iį ir po jo buvusius, tai 
kuliškiai tik nusiiuokia ir ranka pamoija. Toli, girdi, 
šaukia! Gerbė jį ne tik valstiečiai, bet ir dvaro admi- 
nistracija ir rusai valdininkai už jo svetymylybę, vai- 
šingumą. Pats nieko neragaudamas, jis betgi 
priėmė svečius, iuos vaišino. Ir tų svečių pas jį 
buvo gana, nors jie neūžė taip, kaip „pono tei- 
sėjo“ Jurgučio laikais. Viešėjo ir klausė. Taip daug 
gera savo parapijai galėdamas padaryti ir darydamas, 
kun. Skrodzkis betgi nepataikavo laidokams. Nepa- 
klusnius tuoj siuntė į dvaro administraciją, kur ii, 
paklusni, įdėdavo atsiųstaiam tiek ir tiek bizūnų, — 
ir visas teismas. Niekas betgi nesiskundė ant savo 
klebono; žinojo, iautė, kad iis ne kraugeris; jei tačiau 
ką baudžia, tai ne be reikalo, tai ir pabaustieji lygiai 
su pamokytaisiais vienokiai gera širdžia jį mini ir už 
jį meldžiasi, 
5+* 

Paminėkime ir mes, tolimesnieii kun.  Skrodzkio 
tautiečiai, geru žodžiu tą tylų mūsų provincijos vei- 
kėją, nes iš tų tyliųjų darbų susideda visa mūsų ge- 
rovė, 

Žinių apie kun. K. Skrodzkį esu prisirinkęs iš viso- 
kių kuliškių, pas kuriuos vikaru buvau trejus metus, 
1898— 1901; daugiausia gi iš kun. Skrodzkio mokinės 
a. a. Onos, buvusios prie dviejų klebonų gaspadinės. 


Jos pavardės nebeatmenu. Ji mirė ten-pat, Kulių. 


špitolėje. 

